Халқаро янгиликлар, 01 март 2015\n24 август 2019, Тошкент вақти: 06:05\nТожикистондаги парламент сайловида қонунбузарликлар қайд этилди\nТожикистон парламенти қуйи палатаси бўлган Мажлиси намояндагондаги 63 ўрин учун саккиз партиядан қарийб 300 номзод курашаётган бугунги сайловда қатор қонунбузарликлар қайд этилди.\nОзодлик мухбирларининг хабар қилишича, бир оиланинг барча аъзолари учун бир кишининг овоз бериши, сайловни кузатиши керак бўлган мониторинг гуруҳи вакилларининг жойи бўш тургани, сайловчиларни алоҳида бир шахсга овоз беришга ундаш ҳаракатлари кузатилмоқда.\nКузатувчилар бугунги сайловда президент Имомали Раҳмон бошчилигидаги Халқ-демократик партияси катта фарқ билан ғалаба қозониши мумкинлигини тахмин қилмоқдалар.\nҲукмрон партиянинг асосий рақиби Марказий Осиёда рўйхатдан ўтган ягона исломий партия – Тожикистон Ислом уйғониш партиясидир. Расмий Душанбега мухолифатда бўлган бу партия ва Тожикистон Социал-демократик партиясидан ташқари бошқа сиёсий гуруҳлар ўзларини конструктив мухолифат деб атаб, ҳукумат сиёсатига очиқ қўллов кўрсатиб келадилар.\nЕвропада хавфсизлик ва ҳамкорлик ташкилоти аввалроқ ўзининг оралиқ ҳисоботида Тожикистон Ислом уйғониш партияси ва социал-демократлар сиёсий босимга дучор қилинаётганини таъкидлаб, Тожикистонда ташвиқот учун тенг имкониятлар яратилмаганидан ташвиш изҳор қилган.\nТожикистонда аввал ўтказилган сайловлар ҳам ғарблик кузатувчилар томонидан эркин ва адолатли бўлмагансайлов ўлароқ баҳоланган.\nБорис Немцовни хотирлаш учун 50 мингдан ортиқ одам маршга йиғилди\nRussia -- March in the memory of Boris Nemtsov in Moscow, March 1, 2014\nРус мухолифати Кремлнинг марҳум танқидчиси Борис Немцов хотирасига Москва марказида марш ўтказди.\nМоскванинг Словянская майдонидан бошланган маршда мухолифатнинг 50 мингдан 71 минг нафарга қадар тарафдори иштирок этди.\nБош вазирнинг собиқ ўринбосари бўлган таниқли мухолифатчи Борис Немцов президент Путин сиёсатига қарши норозилик намойишига икки кун қолганда - 27 февраль оқшомида отиб кетилди.\nМосква мэрияси Немцов хотирасига ўтган бугунги маршда кўпи билан 50 минг одам иштирок этишига рухсат берган. Бу акция аввалдан мамлакатдаги иқтисодий бўҳронга қарши режалаштирилган "Баҳор" маршининг ўрнига ўтказилмоқда. Борис Немцов президент Путин сиёсати танқидчилари иштирокида ўтадиган бу маршнинг ташкилотчиларидан бири эди.\nРоссия президенти Владимир Путин бу қотилликни “провокация” деб атади ва Немцовнинг онасига қотилларни топиб, жазолашни ваъда қилди.\nТожикистонда парламент қуйи палатасига сайловлар ўтказилмоқда\nДушанбедаги сайлов участкаларидан бири, 2015 йил 1 марти.\nТожикистонда бугун парламент сайловлари ўтказилаяпти. Унда парламент қуйи палатаси бўлган Мажлиси намояндагондаги 63 ўрин учун саккиз партиядан қарийб 300 номзод кураш олиб бормоқда.\nКузатувчилар бугунги сайловда президент Имомали Раҳмон бошчилигидаги Халқ-демократик партияси катта фарқ билан ғалаба қозониши мумкинлигини тахмин қилмоқдалар. Ҳукмрон партиянинг асосий рақиби Марказий Осиёда рўйхатдан ўтган ягона исломий партия – Тожикистон Ислом уйғониш партиясидир. Расмий Душанбега мухолифатда бўлган бу партия ва Тожикистон Социал-демократик партиясидан ташқари бошқа сиёсий гуруҳлар ўзларини конструктив мухолифат деб атаб, ҳукумат сиёсатига очиқ қўллов кўрсатиб келадилар.\nБайден ва Порошенко Украина шарқидаги вазиятни муҳокама қилди\nАҚШ вице-президенти Жо Байден (ч) ва Украина президенти Петро Порошенко (ў).\nАҚШ вице-президенти Жо Байден 28 февраль куни Украина президенти Петро Порошенко билан телефон орқали Украина шарқидаги вазиятни муҳокама қилди.\nОқ уй матбуот хизматининг маълум қилишича, Порошенко Байденга Донецк ва Мариуполь атрофида отишмалар давом этаётгани, Россия томонидан дастакланаётган айирмачилар Минскда эришилган оташкесим битими шартларини ҳамон бузаётганини билдирган.\nБайден ва Порошенко ЕХҲТ Россия оғир ҳарбий техникаси фронт чизиғидан олиб кетилган-кетилмаганини текширишга муваффақ бўлолмаганини ҳам муҳокама қилганлар.\nБайден иқтисодиётни барқарорлаштириш учун Халқаро валюта жамғармаси томонидан тавсия этилмиш ислоҳотларни амалга ошириш мақсадида Украина ҳукумати томонидан қабул қилинган қарорларни олқишлаган.\nУкраина ҳарбийлари Луганск атрофида оташкесим битимига риоя қилинаётганини билдирганлар. Нисбий осойишталикка қарамай, 28 февраль куни Донбассда содир бўлган отишмада украиналик бир журналист нобуд бўлган.\nМусулмон Биродарлиги лидерига умрбод қамоқ жазоси берилди\nМиср суди тақиқланган Мусулмон Биродарлиги ҳаракатининг лидери Муҳаммад Бадийга умрбод қамоқ жазоси тайинлади.\nҲаракатнинг 13 нафар аъзоси ҳам суд ҳукмига кўра умрбод қамоқ жазоси олди. Суд ҳаракатнинг 4 фаолига эса ўлим жазоси тайинлади.\nҚоҳира суди ўтган йилнинг декабрида 188 судланувчи устидан дастлабки ҳукмни эълон қилган эди. Улар 2013 йилда полиция маҳкамасига қилинган ҳужум пайтида 11 зобитни ўлдирганликда айбланмоқда.\nБу ҳужум 2013 йилнинг июлида исломчи приезидент Муҳаммад Мурсий ҳокимиятдан четлатилиши ортидан юзага келган намойишлар пайтида рўй берган эди.\n2 февраль кунги суд қарори билан вояга етмаган судланувчига чиқарилган ўлим ҳукми 10 йиллик қамоққа ўзгартирилди, икки айбланувчи оқланди ва яна икки айбланувчи вафот этгани боис айбловлар бекор қилинди.\nБу ҳукм устидан шикоят киритиш имкони сақланиб қолмоқда. Январь ойида полиция маҳкамасига ҳужум қилганликда айбланган 37 кишига чиқарилган ўлим ҳукми бекор қилинган эди.\nАҚШ Немцовнинг ўлдирилишини қоралади\nНемцов отилган жойда полициячилар текширув ўтказмоқда\nАҚШ Президенти Барак Обама рус мухолифатчиси Борис Немцовнинг ўлдирилишини қоралаб, марҳумнинг оиласи ва рус халқига таъзия изҳор қилди.\n“Қўшма Штатлар Борис Немцовнинг ваҳшиёна ўлдирилишини қоралайди ва биз Россия ҳукуматини унинг ўлими бўйича тезкор, холис ва шаффоф тергов ишлари олиб боришга ҳамда ваҳший жиноятни содир этган айбдорларни қонунан жазога тортилишини таъминлашга чақирамиз", дейилади Оқ Уйнинг махсус баёнотида.\nАҚШ Давлат котиби Жон Керри ҳам Немцов ўлими бўйича алоҳида баёнот тарқатди. Жон Керрига кўра, Немцов сиёсий лидер сифатида "Россияни ислоҳ қилиш"га ва ўз халқига "улкан имкониятлар" яратишга ҳаракат қилди.\nНемцов Кремлдан унча узоқ бўлмаган Катта Москворецк кўпригида 27 февраль куни тунда ўлдириб кетилди. Мухолифатчига машинадан бир неча бор ўқ отишган.\nТерговчилар Немцов ўлими бўйича бир неча версияни илгари сурмоқда. Рус расмийлари Немцовнинг отилишини "мамлакатдаги сиёсий вазиятни издан чиқариш учун қилинган провокация" сифатида баҳоламоқда.\nРус мухолифатчилари Немцовни хотирлаш намойиши ўтказади\nНемцов президент Путин сиёсатига қарши ўтказилиши режалаштирилган норозилик намойишига икки кун қолганида ўлдириб кетилди.\nМосква ҳукумати мухолифатчиларнинг 1 март куни Борис Немцовни хотирлаб намойиш ўтказишига рухсат берди.\nБу намойиш мухолифатчиларнинг олдиндан режаланган марши ўрнига ўтказилади.\nРоссия ички ишлар вазирлигининг билдиришича, Борис Немцов Кремлдан унча узоқ бўлмаган Катта Москворецк кўпригида 27 февраль куни тунда номаълум шахслар томонидан отиб ўлдирилган.\nРоссия президенти Владимир Путин Немцовнинг ўлдирилишини “ваҳший қотиллик”, деб атади ва мухолифатчи буюртма қотиллик қурбони бўлган бўлиши мумкин, деган тахминни билдирди.\nБугун кун давомида Немцов ўлдирилган Катта Москворецк кўпригига одамлар гулдасталар қўймоқда.\nМосквада Россия мухолифати лидери Борис Немцов ўлдириб кетилди\nПутиннинг матбуот котиби Дмитрий Песков бу масалада Кремль позициясини эълон қилар экан, Немцовнинг ўлдирилишини давлат раҳбари “ваҳший қотиллик”, деб баҳолаганини яна бир бор эслатиб ўтди ҳамда Немцовнинг ўлдирилишини “рус ҳукумати обрўсини тўкиш учун уюштирилган фитна”, деб атади. Песковга кўра, Путин мухолифат лидерининг ўлдирилиши юзасидан қидирув ва тергов ишларини олиб борилишини шахсан ўз назоратига олган.\nРоссия ички ишлар вазирлиги Немцовнинг қотиллларини қўлга олиш учун махсус амалиёт бошланганини билдирди.\nАҚШ президенти Барак Обама “Қўшма Штатлар Борис Немцовнинг ваҳшиёна ўлдирилишини қоралайди”, деб баёнот берди.\nОқ Уй баёнотида Россия ҳукумати “тезкор, холис ва шаффоф равишда тергов ишлари олиб боришга” ҳамда “жиноятчиларнинг жазога тортилишини таъминлашга” чақирилган.\nЕХҲТ Украинадаги вазият мураккаблашуви мумкинлигидан огоҳлантирди\nЕХҲТ Украинада ҳукумат ва исёнчилар ўртасида сулҳ битими амалга киргани кузатилаётганига қарамай мамлакат шарқида “вазият кескинлашиш арафасида” эканидан огоҳлантирди.\nЕХҲТнинг махсус вакили Хейди Тальявини 27 февраль куни БМТ Хавфсилик кенгашида бу ҳақда маълумот берди.Унга кўра,Украина шарқида жанговар ҳаракатлар камайган, икки томондан асрга олинган одамлар озод этилган, бироқ вазият беқарорлигича қолмоқда.\nЕХҲТнинг Украинадаги кузатувчилар миссияси раҳбари Эртугрул Апакан Хавфсизлик кенгашига Донецк аэропорти ва Мариуполда отишмалар бўлгани ҳақида маълумот берди.\nБМТ Хавфсизлик кенгашининг 27 февралдаги йиғини Минскда 12 февраль куни сулҳ битимига эришилганидан кейинги биринчи мажслис бўлди. 27 февралда Украина шарқидаги отишмаларда уч ҳарбий ҳалоқ бўлган ва 7 аскар яраланган.\nКобул ўзбекистонлик уч аёлни Толибонга топширди\nРасмий Кобул Ўзбекистон Исломий ҳаракатига алоқадорликда айбланиб, ҳибсга олинган уч ўзбекистонлик аёлни Толибон гаровидаги уч кишига айирбошлади.\nЎзбекистон фуқароси бўлган уч аёл бир ой аввал Афғонистон шимолидаги Фарёб вилояти маркази Маймана шаҳрида ҳибсга олинган эди.\nИкки ҳафта аввал Толибон жангарилари инсонпарварлик ташкилотларидан бирининг тўрт ходимини гаровга олиб, улардан бирини қатл этди.\nТолибон агар уч ўзбек аёли озод қилинмаса, гаровдаги қолган уч асир ҳам қатл этилиши борасида таҳдид қилган эди.\nАвстрия қамоқхонасида ўлган Алиев қонидан наркотик топилди\nНазарбоевнинг собиқ куëви Роҳат Алиев\nАвстрия прокурорлари маълумотига кўра, Вена қамоқҳонасида ўлик ҳолда топилган Қозоғистон президенти Нурсултон Назарбоевнинг собиқ куёви Роҳат Алиевнинг қонидан наркотик модда - барбитурат топилган.\nПрокурорларга кўра, бу ҳозирча тиббий экспертизанинг дастлабки натижалари бўлиб, яқин кунларда якуний хулоса эълон қилинади.\nҚамоқхона шифокори Алиевга тинчлантирувчи дори сифатида барбитуратни берган бўлиши мумкин деган тахмин мутлақо инкор қилинмоқда. Боиси барбитурат Австрияда тақиқланган.\nРоҳат Алиев 24 февраль куни Вена қамоқхонасида ўлик ҳолда топилди.\nВена суди матбуот хизмати 24 февраль куни тарқатган баёнотда Роҳат Алиев "ўз жонига қасд қилган"и айтилди.\nУ ҳукуматни куч билан олишга уриниш ва одамларни ўғирлаш билан шуғулланган жиноий гуруҳни тузишда айбланган.\nБундан бироз олдин Роҳат Алиевнинг Facebook тармоғидаги саҳифасида "марҳум отамга мактуб" мазмунидаги матн эълон қилинди. Алиевнинг отаси 12 январь куни Қозоғистонда вафот этди.\nРоҳат Алиев сўнгги йиллар давомида халқаро матбуотда фаол чиқиш қилиб, Қозоғистон президенти - собиқ қайнотаси Нурсултон Назарбоевнинг сиёсатини кескин танқид қилиб келаётган эди.\nПикассонинг ўғирланган 1 миллион долларлик асари топилди\nПабло Пикассо ва Ольга Хохлова, 1919 йил\nРассом Пабло Пикассонинг Францияда 14 йил аввал ўғирланган бир миллион долларлик “Сартарош” асари АҚШдан топилди.\nАҚШ прокуратураси маълумотига кўра, Пикассо асари 37 долларлик қалбаки нусха сифатида баҳоланиб, Америкага “Фед-Экс” экспресс почтаси орқали жўнатилган ва божхоначилар почта жўнатмаларини текшираётган пайти уни топишган.\nAssociated Press маълумотига кўра, Пикассо томонидан 1911 йилда ишланган “Сартарош” асари Париждан 2001 йилда ўғирланган.\nКиев фронт чизиғидан оғир қуролларни олиб чиқа бошлади\nУкраина ҳарбийлари 26 февраль куни россияпараст айирмачилар билан қуролли тўқнашув фронт чизиғидан оғир қуролларни олиб чиқаётганини эълон қилди. Киев ҳукумати сўнгги икки кун ичида бирорта талафот бўлмаганини ҳам билдирди.\nБу баёнот Европа воситачилигида эришилган эришилган сулҳ битимининг амалга кўчишига умид туғдирмоқда. Минскда эришилган сулҳни айирмачилар бузиб келаётган эди, лекин йирик ҳуруж натижасида Дебальцево шаҳрини эгаллаб олгандан кейин ҳужумлар кўлами пасайди.\n“Минскда 12 февраль куни эришилган келишувни бажариш мақсадида Украина фронт чизиғидан 100 миллиметрлик қуролларни олиб чиқади”, дейилади Украина мудофаа вазирлиги баёнотида. Киев айирмачилар ўт очишни тўхтатмаётгани важидан оғир қуролларни фронт чизиғидан олиб чиқишдан бош тортаётган эди.\nУкраина шарқидаги қуролли можарода ўтган йилнинг апрель ойидан бери 5600дан ошиқ одам ҳалок бўлди.\nРоссия НАТОга аъзо давлатларга чегарадош ҳудудларда қатор ҳарбий машқлар бошлади\nНАТОга аъзо Болтиқбўйи мамлакатлари Россиянинг ҳарбий фаоллиги ошганидан хавотир билдирмоқда.\nРоссияга қарашли жанговар учқичлар Баренц денгизида ҳарбий машқларни ўтказиши эълон қилинди. Россия ва НАТОга аъзо Норвегия ўртасидаги денгиз устида ўтадиган машқларда эҳтимолий ҳужумни қайтариш сценарийсини ўйналади.\nРоссия ҳарбийларининг 26 февраль куни маълум қилишича, ҳарбий машқларнинг дастлабки босқичи аллақачон Пермь вилоятида бошланган ва МиГ-31 русумидаги жанговар учқичлари жалб этилган.\nМашқларнинг кейинги босқичи шимоли-ғарбдаги Мурманск вилоятида жойлашган Мончегорск ҳаво базасидан жанговар учқичлар эҳтимолий душманнинг ракеталари ва учқичларни ушлашни машқ қилади. Ҳарбий машқлар 6 март куни тугайди.\nСобиқ иттифоқи таркибига кирган ва ҳозирда НАТО аъзоси бўлган Болтиқбўйи мамлакатлари ўз чегараларига яқин ҳудудларда Россиянинг ҳарбий фаоллиги ошганидан хавотир билдирмоқда. Айниқса, Украинада бўҳрон бошланганидан бери бундай ҳарбий манёврлар кўламининг ошгани кузатилмоқда.\n25 февраль куни Россия қўшинлари НАТО ва Европа Иттифоқига аъзо Эстония ва Латвия билан чегарадош Псков вилоятида машқ бошлади. 1500га яқин дессант-парашют қўшинлари иштирокидаги ўйинлар 28 февральгача давом этади.


Бургут 8 ёшли қиз болага ҳужум қилди (видео) - Халқ сўзи\n16:32 16 Июль 2018 Дунё\nЯқинда Қирғизистоннинг Иссиқкўл вилояти Тон туманида бўлиб ўтган “Тескей жээк” этнофестивалида бургут 8 ёшли қизга ҳужум қилди. Бу ҳақда Kaktus.media манбаси хабар берди.\nУнга кўра, қизча овчи қушларни намойиш этиш учун мўлжалланган майдончага югуриб чиқиб кетиб қолган. Шу пайтда бургут ўргатувчилардан бири ўз қушини дрессировка қилаётган эди. Йиртқич қуш эса югуриб келаётган қизни кўриб унга ташланган ва елкасига тирноқларини ботириб олиб, чўқий бошлаган. Бахтига, қиз юзини беркитишга улгурган. Яқин атрофдаги этнофестиваль иштирокчилари қушни дарҳол ҳайдаб юборишган.\nЖабрланган қиз тезда шифохонага олиб борилган. Унга тиббий ёрдам кўрсатилган ва уйига рухсат беришган.\nБургутнинг ҳужуми у ҳайвонларга ҳужум қиладигандек кучли бўлмаган. Қизни шифохонага олиб борган кишининг айтишича, бу ерда ҳеч кимни айблаб бўлмайди.\nОАВ маълумотига кўра, қиз ўз синглиси билан фестивалда ишлаётган онасининг олдига келган бўлган.\nЭслатиб ўтамиз, ушбу этнофестивал дастуридан кўчманчиларнинг урф-одатлари, ўйинлари, ҳунармандлар кўргазмалари қатори овчи қушлар билан кўргазмали чиқишлар ҳам ўрин олган эди.


Пайғамбар алайҳиссалом вафотларидан бери энди олти ой ўтган эди.\nҲазрат Фотима хасталаниб қолди…\nҲижратнинг ўн биринчи йили, рамазон ойининг иккинчи куни, душанба эди…\nШу пайтгача ора-сира касал бўларди, аммо бу сафаргиси уларга ўхшамади.\nЯхши-ёмон кунларида уни ёлғиз қолдирмаган хўжайини яна ёнида эди.\n– Болаларни олиб ташқарига чиқсангиз, яхши бўларди…\nПаст овозда айтилган бу жумла ҳазрат Алининг юрагини тилкалади. Уни хафа қилмаслик учун ўзини тушунмаганликка олди. Болаларини онасига яқинлаштирди. Ҳазрат Фотима уларни бирма-бир қучиб эркалади. Сўнг ҳазрат Алига имо қилди. Юраги эзилиб, болаларини ташқарига чиқарди. Асмо бинти Умайс билан Умму Рафиъ киришди.\n– Менинг ювинишим учун сув тайёрми, онажон?\nҲазрат Фотима Умму Рафиъни «онажон» дерди. Чунки бу аёл унга доим оналик қилиб келганди.\n– Менга сув қуйиб турасизми, онажон?\n– Албатта, қизим.\nҲазрат Фотима яхшилаб ювинди, аёллар ёрдамида энг яхши либосини кийди.\n– Тўшагимни хона ўртасига солинглар.\nАёллар ишларни бажаришаркан, нима юз бераётганини англаб, жуда изтироб чекишарди.\n– Мени ётқизинглар. Юзимни қиблага қаратинг.\n– Энди мени ёлғиз қолдиринг!\n– Роббимга дуо ва илтижо қилмоқчиман.\nДуо ва илтижога шунчалар берилиб кетдики, жони қандай чиқиб кетганини ҳам билмай қолди.\nОвоз чиқмай қолганидан хавотирланиб уйга кирганлар ҳазрат Фотиманинг вафот этганини кўришди.\nШум хабар бир зумда бутун Мадинага тарқалди.\nПайғамбар алайҳиссалом қизи ҳам бу ёлғон дунёни тарк этганди.\nЭнди йигирма саккиз ёшга кирганди…\nБир фарзанди гўдак чоғида вафот этганди.\nОртида кўзлари ёш хўжайини ва беш фарзанди қолганди.\nПайғамбар алайҳиссаломнинг кенжа қизлари, ҳазрат Алининг суюмли завжаси ҳазрат Фотима вафот этганида Ҳасан саккиз, Ҳусайн етти, Умму Гулсум беш, Зайнаб уч, Руқийя икки ёшда эди. Ҳазрат Фотиманинг қабрига боқаркан, ҳазрат Алининг ёдига аёл вафотидан бироз олдин айтган гаплари тушди:\n– Эй Али, вафотимдан сўнг уйланинг. Акс ҳолда, сиз ҳам, болаларим ҳам қийналиб қоласизлар. Аммо уларни ўгай она қўлида ҳам қолдиргим келмаяпти. Шу боис опам Зайнабнинг қизи Умомага уйланинг.\nГулларнинг гули бирма-бир дунёни тарк этишганди. Илоҳий тақдир шундай эди. Зотан, одамзотнинг қисмати шу эди. Бири келади, бири кетади…\nҚиёматгача давом этади бу ҳол…\nАввал ҳазрат Руқийя…\nСўнг ҳазрат Зайнаб…\nҲазрат Умму Гулсум…\nВа охирида ҳазрат Фотима…\nГулларнинг гуллари энди боқий дунёда яшаяжак эди. Ва севганларнинг кўнгилларида…\nУлар гулларнинг гуллари эди.\nПайғамбар алайҳиссалом булбуллари эди.\nБуни билган, кўрган англар.\nҚурбон бўлсин унга жонлар.\n"Гулнинг гуллари" китобидан таржима


Итлар ва мушуклар: Bird Born томонидан чизилган 6 та фарқ - XABARDOR.UZ\nҲайвонот олами 13-01-2016\n“Итлар яхшими ёки мушуклар?” мавзусида ҳеч қачон якун топмайдиган “кураш” мавжуд, рассом Bird Born’нинг расмлари бу борада “оловга ёқилғи қуйиши” аниқ. У бизнинг тўрт оёли дўстларимиз ўртасидаги олтита энг катта фарқларни намойиш этишга қарор қилди.\nРассом мушукларни қоронғу томонда акс эттирган, бироқ бу сабаб туфайли унинг устидан ҳукм чиқара олмаймиз. Унда мазкур иккала жонивор ҳам мавжудлиги туфайли расмлар шахсий рассомлик тажрибасидан келиб чиққан. Нима бўлишига қарамай, у бу борада ижобий туйғуларга эгалиги аниқ.\nКучуклар ва мушуклар энг яхши уй ҳайвонлари дея фикрлашимизга қарамай, айтишадику, ҳар бир нарсанинг салбий ва ижобий томонлари бор.\nMenga qolsa it yaxshiroq.


10:02 04 Сентября 2021\nЯпония пойтахти Токио шаҳрида якунига етиб бораётган XVI ёзги Паралимпия ўйинларида Наманган вилояти вакили навбатдаги совринни қўлга киритди.\n“Токио-2020” Параламиясининг пара енгил атлетиканинг “F 54” классида аёллар ўртасида найза улоқтириш бўйича финал баҳсларида медаллар учун курашда қатнашган ҳамюртимиз Нурхон Қурбонова 18.38 метр натижа билан шахсий рекордини янгилади. Бу натижа мингбулоқли спортчига кумуш медални тақдим этди.\nТаъкидлаш жоизки, чинакам матонат соҳибси Нурхон Қурбонова бундан аввалроқ ёзги Паралимпия ўйинларининг ядро улоқтириш бўйича дастурида ўз маҳоратини намоён қилиб, бронза медалга сазовор бўлганди.\nЭътироф этиш даркор, Паралимпия ўйинларида Наманган вилоятининг барча вакиллари - Нозимахон Қаюмова, Нурхон Қурбонова, Феруз Сайидов ва Довурхон Кароматов вилоятимизга умумий ҳисобда 2 та олтин, 2 та кумуш ва 1 та бронза, жами 5 та медални ёздириб қўйишди.\nАйни пайтда Ўзбекистон делегациясида 7 та олтин, 5 та кумуш ва 6 та бронза, жами 18 та медаль мавжуд.


'Толиблар ёзга бориб кучайиши мумкин' - BBC O'zbek\n'Толиблар ёзга бориб кучайиши мумкин'\nЯқинда Афғонистон ҳукумати билан толиблар ўртасида тўғридан-тўғри музокаралар март ойининг илк ҳафталарида Исломободда ўтказилиши эълон қилинди.\nБу ўтган йил ёз ойларида шу каби тўғридан-тўғри, яна ҳам Покистонда ўтказилган аммо натижасиз узилиб қолган музокарлардан сўнг янги давра учрашувлар бўлади.\nБу янги давра музокаралар бўйича анжуманлар ўтаётган вақтда ҳам қиш ойлари бўлса ҳамки, толибларнинг ҳужумлари тўхтагани йўқ.\nШундай экан, бу галги музокарлар самарали бўлиши учун нима қилиш кераклиги борасида таҳлилчи Аҳмад Рашид фикрлари.\nМузокарлар муддати ва йўлларини белгилаш учун ўтказилган анжуманда афғонлар ва бошқа давлатлар вакиллари шуни таъкидладиларки, муваффақият оташкесим ва тинчлик битими тафсилотларидан иборат бўлади. Лекин бу муваффақиятга етишда Покистоннинг Толибларга ён босишга боришлари учун ўтказган босими муҳим рол ўйнади. Толибларнинг раҳбарлари ва уларнинг оилалари 2001 йилдан бери Пешовар ва Кветтада яшаб келадилар.\nТолибларга босим ўтказмасликнинг хавфи аён ва Покистоннинг ўзи учун ҳам хавф туғдиради. Ҳозирда Афғонистон Толиблар билангина эмас, уларга кўмак бериб турган Ал- Қоида, Ўзбекистон Исломий Ҳаракати ва Покистонда жойлашган Лашкари Тоиба сингариларга қарши ҳам кўп жабҳали курашни олиб бормоқда.\nЎтган ой охирида Афғонистондаги Америка кучлари раҳбари этиб тайинланган Жон Николсон мамлакатдаги ҳавфсизлик вазияти ёмонлашиб бораётгани ҳақидаги фикрларга қўшилишини айтганди.\nЛекин Америка ва НАТО расмийлари Толиблар қурол-яроғларни ҳануз Покистондан олаётганликларида ҳам ҳамфикрлар. Албатта бу таъминот Исломобод томонидан тўғридан-тўғри берилаётгани йўқ. Толиблар қурол яроғларни ё маҳаллий бозорда сотиб олмоқдалар ёда Форс кўрфази давлатларидан сотиб олиб, Покистон орқали ташиб келмоқдалар. Покистон эса бу трафикнинг йўлини тўсиш ёки бу каби юклар учун чегарларни ёпиш йўлида деярли ҳеч нарса қилмаяпти.\nПокистон қуролли кучлари раҳбари генерал Раҳил Шариф терроризмга қарши ҳар жабҳада кураш олиб боришни ваъда берган. У Покистон жануби ва шимолидаги баъзи жангари гуруҳларга қарши курашда муваффақиятларга ҳам эришмоқда.\nУзоқ муддат нуқтаи назаридан Покистон рамсийлари ҳар қандай терроризм манбаини тугатиш ваъдасига содиқлар. Лекин ҳозирги вазият нуқтаи назаридан Афғон Толибларига қарши ва Панжоб вилоятидан туриб Ҳиндистонни нишонга олаётган гупруҳларга қарши амалиётларда сусткашлик бор.\nшу вақтгача Покистондаги Толибларга қарши афғон чегарасига яқин ерлардаги амалиётлар муваффақиятли бўлди. Карачидаги жинояткор гуруҳларга қарши амалиётлар ҳам иш берди. Шу ҳафта бошларида генерал Шариф Афғонистон билан чегара ҳудудида энг мураккаб жуғрофий ер ҳисобланган Шимолий Вазиристонда покистонлик толибларни йўқотиш учун ниҳоий амалиётларни бошлаш учун буйруқ берди. Бу ҳудудда Покистон ҳарбийлари Толибларга қарши 2 йилдан бери курашиб келмоқда.\nЛекин Афғон Толибларига қарши курашда бу каби қатъийликни кўрмайсиз. Ҳозирда уларга ё Кобул билан муросага боринг ёда Покистонн тарк этинг, деб айтилиши керак.\nАйни вақтда кўплаб покистонлик толиблар ҳукумат кучларидан қочиб, Афғонистонга ўтиб олганлар ва ҳозирда афғон толиблари ҳимоясида шарқий Афғонистонда яшаб келмоқдалар. Улар мутассил раившда Покистонга ўтиб келиб, ҳужумларни уюштирмоқдалар. Покистонлик толибларнинг афғонистон ҳудудларида яширинишга имкон берилиши Покистон манффатларига зиддир, лекин буни ҳали покистон ҳарбийлари тушиуниб етмаганлар.\nПокистон Афғон толибларига Кобул билан самарали ва жиддий музокаралар ўтказиш йўлида зудлик билан босим ўтказмас экан, Афғонистонда тобора ёмонлаши бораётган хавфсизлик вазияти Покистонга ҳам албатта таъср ўтказади.\nТолиблар ҳозирда тарёк етиштириш маркази ҳисобланган Ҳелманд вилоятини босиб олиш арафасидалар. Улар Ўзбекистон ва Тожикистондан электр олиб келувчи Бағлон вилоятидаги ускуналарни портлатиб, Кобулни деярли бир ой электр энергиясиз қолдирдилар.\nАфғон зобитлари ва аскарлар орасида руҳий тушкунлик кузатилади.\nПокистон билан чегарадаги уч вилоятда эса Толиблар ДОИШга қарши ҳам курашмоқдалар. Фақатгина ўтган ой охирида Афғонистондаги Америка кучларига ДОИШ жангариларига қарши амалиётлар ўктазиш рухсати берилди. Бу америкаликларнинг Афғонистондаги вазиятга не қадар бефарқлик билан қараётгани белгисидир.\nБир қарашда эфротий гуруҳлар бир-бирлари билан курашаётганлари ижобий ҳолат бўлиб кўриниши мумкин, лекин бу курашда оддий аҳоли ҳалок бўлмоқда. Ва бошқа томондан жанглар чегара оша Покистонга ҳам ёйилиши мумкин. Чунки у ерда ҳам ДОИШ ўзига қароргоҳ яратиш илинжида.\nКўплаб покистонликлар генерал Шариф терроризмга қарши курашда қатъий эканлигига ишонишни истайдилар. Афғон ҳукумати эса Покистон ҳукумати ўз тупроғидаги Афғон толибларига босим ўтказаётганини кўришни хоҳлайди.\nБир неча кундан кейин бошланиши кутилаётган музокараларнинг муҳим томони шуки, уларда натижага эришилмаса, олдинда ёз ойларида толибларнинг улкан ҳужумларига гувоҳ бўламиз. Бу зўравонликлар чегара ошиб Покистонга ҳам ўтиш хавфи бор.\nТолибларга бас келиб бўладими?\nТолиблар Ҳелмандни тўла олишга уринмоқда\n"Толибон" раҳбари Путин билан учрашмаган"\nРоссия: ‘Толибон билан манфаатимиз бир’\nТолиблар нима учун ИШИДга қарши?\n"Зобулда ўлдирилган жангариларнинг аксари ўзбеклар"


Учинчи минг йилликнинг бошланиши муҳим икки тамойил билан характерланади. Биринчидан, ҳозирги цивилизация глобал экологик муаммолар (иқлим ўзгариши, озон қатлами емирилиши, ичимлик суви ифлосланиши ва етишмаслиги, ўрмон ва тупроқ инқирози, биохилма-хиллик қисқариши, ортиқча ҳажмдаги чиқиндилар ҳосил бўлиши ҳамда уларни зарарсизлантириш муаммолари ва бошқалар) билан тўқнаш келди.\nИккинчидан, дунё жадал суръатларда ўзгариб бормоқда. Шунинг учун кечаги мезонлар билан эртанги истиқболни белгилаш у ёқда турсин, ҳатто бугунги ҳодисаларни ҳам баҳолаб бўлмайди. Бу каби муаммолар Ўзбекистон учун ҳам хосдир.\nАнъанага кўра, бугунги кунда ўтказилаётган 8-чи халқаро иштирок билан ўтказилаётган республика илмий-амалий анжумани профилактик тиббиётнинг долзарб муаммоларига бағишланган дунё миқёсида ва республикамизда экологияга боғлиқ муаммоларни ҳал этишда муҳим роль ўйнайди.\nЭкологик саломатлик масаласи миллийликдан халқаро миқёсда ривожланиб, Бирлашган Миллатлар Ташкилоти томонидан доимий эътибор предметига айланди. ЖССТ маълумотларига кўра, аҳолининг саломатлик ҳолати ижтимоий-иқтисодий ривожланиш даражасига 50-60 фоизга, экологик муаммоларни ҳал этишга 20-30 фоизга ва фақат соғлиқни сақлаш тизимининг ривожланишига 15-20 фоизга боғлиқ. Аҳоли саломатлиги ва жамият фаровонлигига хавф солаётган атмосфера ҳавоси ифлосланишига қарши кураш атроф-муҳитни муҳофаза қилишда алоҳида ўрин тутади.\nЖССТнинг сўнгги маълумотларига кўра, тахминан 7 миллион бевақт ўлим ҳолатларига атмосфера ҳавоси ва хоналар ҳавоси ифлосланиши сабаб бўлмоқда. Бугунги кунда ҳаво ифлосланиши гипертония ва овқатланиш билан боғлиқ касалликларни келиб чиқишида хавф омилларидан кейинги ўринда турадиган саломатлик учун энг аҳамиятли глобал хавф омили ҳисобланади.\nЮНЕСКОнинг 257та ўрмон қўриқхоналаридан ўнтаси сўнгги 10 йил ичида заҳарли карбонат ангидрид гази чиқарувчи манбага айланди. Бунга ўрмон ёнғинлари сабабчидир. Ёнғинлар углероднинг атмосферага тарқалишига олиб келади, бу эса исиш ва янги ёнғинларни келтириб чиқаради.\nЎзбекистон Экология ва табиатни муҳофаза қилиш қўмитасининг маълумотларига кўра, ишлаб чиқариш корхоналари томонидан табиий ресурслар ифлосланмоқда. Жумладан, «Навоийазот» АЖ томонидан Зарафшон дарёсига ҳаёт учун хавфли бўлган моддалар оқизилган, оқибатда дарё суви заҳарланиб, кўплаб балиқлар нобуд бўлган. Маълумотларга кўра, Зарафшон дарёси сувида азот аммоний белгиланган меъёрлардан 21 марта, азот нитрат 2,6 марта, азот нитрит 60 марта, хлоридлар 1,3 марта, мис ионлари 2,1 марта юқори экани ва бу дарёда ёппасига заҳарланиш юзага келишига сабаб бўлганини кўрсатган.\nОхирги вақтларда табиатимизда ҳам аномал ўзгаришлар кузатилмоқда. Жумладан, қум бўронлари. Ўзбекистонга 4 ноябрь куни Урал томондан совуқ ҳаво оқими, у билан бирга кучли шамол кириб келиши оқибатида мамлакатнинг бир қатор ҳудудлари, хусусан, Тошкент шаҳрида чанг-қум бўронлари кузатилганди. Шу куни соат 21:00-23:00 оралиғида Тошкент ҳавосидаги чанг рухсат этилган миқдордан 30 баробаргача ошиб кетгани ва ҳавосининг ифлосланиши даражаси бўйича Ўзбекистон пойтахти дунёда биринчи ўринга чиқиб олгани қайд этилди. Чанг 8 ноябрга келибгина чекинганди.\nАйнан юқорида қайд этилган негатив омиллар бугунги кунда аҳоли саломатлигига салбий таъсир этиб, экологияга боғлиқ касалликларни келтириб чиқармоқда. Мазкур ҳолатларни чуқур ўрганиш ва таҳлил қилиш йўлида Тошкент тиббиёт академияси ҳамкорлик асосида экологик омилларни ўрганиш учун моддий техник базани яратиш, уни модернизациялаш ва етук малакали кадрларни тайёрлаш йўлида илдам қадам ташламоқда. Жумладан, 2018 йилда ташкил этилган “ТТА-КУ ҳамкорлигидаги илмий марказ” Олий таълим муассасалариаро илмий тадқиқот лабораторияси таркибига киритилди. 2021 йилнинг 24 августида Ўзбекистон санитария-эпидемиологик осойишталик ва жамоат саломатлиги хизмати томонидан марказда яратилган шароитлар гигиеник ва техник талаб даражасида эканлигини тасдиқлаган ҳолда аттестациядан ўтгани тўғрисида гувоҳнома берилди. Ҳозирги кунда марказда докторантлар, таянч докторантлар ва 15га яқин “Атроф муҳит ва инсон саломатлиги” мутахассислиги магистратура талабалари илмий тадқиқот ишларини олиб боришмоқда.\nАкадемия ва марказ ходимлари ТТА ва Кореянинг халқаро ҳамкорлик агентлиги (KOICA) ўртасида имзоланган ўзаро англашув меморандуми асосида ташкил этилган халқаро грант лойиҳасида фаол иштирок этиб келмоқда.\nБугунги анжуман экология хусусан ҳозирги глобаллашув шароитида профилактик тиббиёт муаммолари масалалари ва уларнинг ечимига бағишланган. Бугунги анжумандаги маърузалар ёш олимлар ва педагогларга жуда фойдали бўлади.\nФурсатдан фойдаланиб барча иштирокчиларни табриклайман ва анжуман ишида муваффақиятлар тилайман.\nХалқаро талабалар конференцияси: «Рақамлаштириш – тиббиёт келажаги»\n15:55 / 08.06.2021\nТошкент тиббиёт академиясида бирламчи тиббий-санитария бўйича халқаро конференция бўлиб ўтди


ОЛДИН ҲОКИМЛАРДАН БАРАКА ТОПМАСДИК – Bong.uz\njamiyat Avgust 28, 2021 1 min read\nТан олайлик, бир неча йиллар аввал ҳокимлар билан гаплашиш қийин, имконсиз эди. Борингки, ҳокимга етиб бордингиз ҳам дейлик, аммо бу тоифа раҳбар билан суҳбатлашиб барака топмасдингиз. Ҳокимдан тепки еган, сўкиш эшитганлар ҳақида кўпчилигимиз эшитганмиз, гувоҳ бўлганмиз.\nКимдир ҳокимга арз қилиб, муаммомни ҳал қилдим, дегани ҳам жуда камёб ҳодиса эди. Прокурор, “началник”да эса чекланмаган ваколат бор эди.\nХўп, бугун вазият ўзгардими? Ўзгарди.\nҲокимлар маҳаллага чиқа бошлаганига ҳам уч-тўрт йилча бўлиб қолди. Ҳарқалай, бу уларнинг ўзига ёқадими-йўқми, одамларни эшитяпти, бунга одатланяпти. Фуқарони қабул қилиш, хонадонига бориш ҳокимларнинг узвий ишига айланиб улгурди.\nЖомбой тумани ҳокими Қаюм Собиров “Шодлик” маҳалласида учрашув ўтказди. Йигирма нафар мурожаатчи ва шунча ташкилот раҳбари.\nЭрталаб соат тўққизларга яқин бошланган қабул бир соатдан ортиқ давом этмади. Чунки масъуллар ҳам шу ерда, арзчилар ҳам.\nМасалан, бир отахон кўчаси бошидаги трансформаторда носозлик борлиги, электр энергиясида тез-тез узилишлар бўлаётганини маълум қилди. Ўша жойнинг ўзида соҳа раҳбари билан биргаликда отахон ўзининг кўчасига жўнатилди. Электр энергияси масъули ўн дақиқаларда муаммо нимада эканлигини билиб, вазият бўйича ҳокимнинг олдида фуқарога маълумот берди. Муаммо трансформаторда эмас, ҳаво линияларининг эскириб кетганлигида экан. Тармоқ янгиланса, электр энергиясидаги узилишлар бартараф бўлиши ва бу иш қачон амалга оширилишини маълум қилди.\nТабиий ёки суюлтирилган газ, кўча ва тунги ёриткичлар, шахсий муаммолар айтилди.\nБошқа бир аёл синглиси вафот этгани ва икки нафар жияни ўзининг қарамоғида қолганини билдирди. Айни вақтда жиянлари хароброқ, нотурар жойда яшаб келаётгани, озиқ-овқати ўзининг зиммасида эканини билдирди. Катта жияни вояга етган, кичиги мактаб битирувчиси экан.\n“Жияним спортга қизиқади. Соҳа бўйича ўрта-махсус таълимини олган. Тумандаги бирор мактаб ёки БЎСМда тўгаракка раҳбарлик қилиши мумкин. Шу масалада амалий ёрдам беринг” деди ҳокимга.\nҲоким “Бўлди, фалон мактабга айтаман, жиянингизни ишга олишади” демади. Сир эмас, баъзан ҳокимларнинг гапи қонундан устунроқ туради. Шундай деса ҳам бўларди, халқ таълими бошлиғи шу ерда эди, бирор мактабда тўгаракка раҳбар бўлиши ҳам мумкин эди. Ҳоким ундай қилмади. Ака-укалар ҳужжатларини олиб ўзининг қабулига келишини, улар билан суҳбатлашиб, қизиқиши, хоҳишига кўра иш тутишини билдирди. “Улар сизнинг жиянингиз бўлгани билан ўз оилангиз бор, осон эмас. Ёнимга олиб келинг, каттасига тайинли иш топишимиз, кичигининг эса таълим-тарбиясини назоратга олишимиз керак”, деди Собиров.\nШу каби мурожаатлар ва муносабатлар ҳамманинг кўз ўнгида бўлди. Мурожаатчилар ҳокимнинг олдида ўзини йўқотгани йўқ. Ҳоким ҳам ҳаммага “Бўлди, бораверинг, ишингизни ҳал қилишади” демади. “Ҳақингиз йўқ, имкониятимиз йўқ” деган гаплар ҳам бўлди.\nАслида муҳими шу. Сизни эшитишсин. Муаммонгиз ҳавода муаллақ қолмаса бўлди. Нега менга моддий ёрдам берилмаяпти, деб ўнлаб эшикларда сарсон бўлгандан кўра, нега ўша ёрдамни ололмаслигингиз сабабини билиш одамни камроқ қийнайди.\nОчиғи, бу каби очиқ мулоқотларда ҳамма нарса ҳал бўлиб кетади, деган фикр, хулоса йўқ. Ҳоким масъул раҳбарга “бажар, фуқаро ҳақ” дегандан кейин ҳам муаммо ҳал этилмаслиги, мурожаатчи сарсон бўлиши мумкинлигига ишонаман. Ҳоким ҳам шу одамдан ҳозир қутулсам бўлди қабилида иш тутиши мумкин баъзида. Аммо фуқарони бир умр алдаб бўлмайди. Бугун бўлмаса, эртага ҳақ бўлган мурожаатчи масалани кўндаланг қўя олади. Ҳоким ҳам берган ваъдаси учун жавоб беришига тўғри келади. Жавоб бермаса, одамлар ишонмай қўяди. Буниси ёмон.\nТан олайлик, ҳокимларга бугун етиб бориш қийин эмас.\nPrevious ЎНГ ҚЎЛНИНГ БОШ БАРМОҒИ ҚАНИ? янгича қараш — янгича яшашга мезон\nNext “БУРЧ-МУРЧИНГНИ ЙИҒИШТИР, ИМКОН БОРИЧА ЮЛИБ ҚОЛ” ёхуд “озод қилувчи ҳақиқатлар”


“POPCORN” ЖУРНАЛИНИНГ 4-СОНИ НАШРДАН ЧИҚДИ » PopCorn.uz - Шоу Бизнес олами хақиқати\n“POPCORN” ЖУРНАЛИНИНГ 4-СОНИ НАШРДАН ЧИҚДИ\nСана: 01.05.2014 1860 қайноқ\nХАБАРИнгиз бор, Сайтимиз билан бир номдаги "POPCORN" журнали ҳар ой чоп этиб келинмоқда. Журналнинг навбатдаги сони нашрдан чиқди ва эндиликда сиз ҳам қўлга киритишингиз мумкин.\nЖурналнинг 4-сони сиз учун қизиқарли саҳифаларни тақдим этади. Улар орқали шоу-бизнес вакилларига ўзгача нигоҳ билан қарашингиз мумкин. Юлдузларимизнинг спортга муносабатлари қандай эканлигини билмасангиз керак?! Улардан қай бири спорт билан мунтазам шуғулланишини-чи? Бу борада аниқ фактлар асосида тузилган рейтинг орқали хонандаларнинг ҳаётида спортнинг ўрни қандай эканлигини билиб оласиз.\nШу кунларда шахсий ҳаёти катта шов-шувларга сабаб бўлаётган хонанда Муниса Ризаеванинг "Нафс" фильми ҳақидаги фикрлари билан ҳам танишишингиз мумкин. Хонанда томонидан келтирилган асослар ушбу фильмни томоша қилишингиз учун зарур сабабларни баён этади.\nБу галги сон мафтункор Шаҳзода мухлисларини хушнуд этиши тайин. Сабаби бу сафарги суҳбат одатдаги интервьюлардан мутлақ фарқ қилиб Шаҳзоданинг ички оламига, қалб дунёсига саёҳатни таклиф этади. Шаҳзода аслида қандай инсон? Ҳар гал қўшиқ куйлаганида кўнглидан нималар кечади? Инсонлардаги қайси фазилатларни қадрлайди? Уни тушуниш қийинми? Бу ва шунга ўхшаш бошқа кўплаб саволларга жавобни POPCORN журналининг 4- сонида жавоб топасиз.\nБулардан ташқари, журналдаги кўплаб қизиқарли ва ёрқин ранглардаги саҳифалар сизга ёқимли онларни тақдим этади. Шундай экан журналнинг 4- сонини қўлга киритишга шошилинг!\n“POPCORN” ТАҚДИМОТИДАН ФОТОРЕПОРТАЖ\n“PopCorn” тақдимоти тантанали равишда 17-июньда бўлиб ўтади\nF_1 01 5 2014 16:25\nbutkalada sotadimi olse boladimi uje


Самарқандлик ёш олим бузоқларда учрайдиган касалликни даволовчи препарат кашф қилди\n19:51 / 12.09.2015\nЁш олим Собир Эшбўриев бўғоз сигирларда микроэлементли витаминлар етишмаслигининг олдини олишга мўлжалланган «Микровит» ва бузоқлар диспепсияси касаллигини даволовчи «Электролитли – дегидрацион эритма (ЭДЭ)» препаратларини яратди.\nУнинг айтишича, бугун бизга четдан келтирилаётган наслли чорва молларининг таннархи қиммат. Уларни етиштирувчи мамлакатларда боқиш технологияси анча ривожланган, бизда эса бу борада айрим камчиликлар бор. Масалан, хорижда турли витаминлар билан бойитилган махсус озуқалар ишлаб чиқариш технологияси мавжуд. Бизнинг ҳозирча бу борадаги тажрибамиз кўнгилдагидек эмас. Шунинг учун наслли молларнинг шароитимизга мослашиши бироз қийин кечяпти. Қорамолчилик фермер хўжаликларида шу турдаги бўғоз сигирлар орасида маҳсулдорлик камаймоқда. Нимжон ва келгусида подани тўлдириш учун яроқсиз бузоқларнинг туғилиши иқтисодий зарар келтирмоқда.\nХуллас, бундай муаммоларнинг олдини олиш мақсадида тадқиқотчилар «Микровит» дори воситасини тайёрлашди. Ушбу дори бўғоз сигирларда витаминлар етишмовчилиги остеодистрофия, гипокупроз, гипокобальтоз, марганец мис, кобальт марганец, рух, йод етишмовчилиги каби микроэлементозларнинг олдини олиш учун маълум муддат емга аралаштириб берилади. Натижада сигирларда сут маҳсулдорлиги 28-30 фоизга ошади, улардан соғлом, яшовчанлиги юқори, турли касалликларга чидамли бузоқлар олинади. «Микровит» дори воситасининг яна бир фойдали хусусияти шундаки, сигирларда бепуштликнинг олдини олади, «куйга келиш» вақтини қисқартиради. Ишнинг иқтисодий самарадорлиги бир бош сигир ҳисобига 447970 сўмни, сарфланган 1 сўм харажат қоплами эса 10,57 сўмни ташкил этади.\nЭлектролитли-дегидратацион эритма (ЭДЭ) – диспепсия ва бошқа организмнинг сувсизланиши ва интоксикацияси, қон айланиши, тўқималарнинг озиқланиши, модда алмашинуви жараёнлари, сув-электролит алмашинуви ҳамда кислота-ишқор мувозанатининг бузилиши билан кечадиган касалликларни даволашда фойдали. Профилактиканинг бу усули наслли чорва молларини кўпайтириш, улардан соғлом бузоқлар олишда ишончли восита эканлигини исботлайди.\nБу микроэлементли-витаминли аралашмалар хом ашёси ўзимизда тайёрланади.


22:56 / 11.04.2017\nБугунги кунда стоматологга ўз вақтида бориш кераклиги, акс ҳолда бу ёмон оқибаталарга олиб келиши мумкинлиги ҳақида кўп гапирилади."Ортодокс" тиббий порталида тиш шифокорига боришни орқага сурувчиларни кутаётган хавфли вируслардан бири тўғрисида британиялик тадқиқотчилар маълумоти тақдим этилди.\nБритания тадқиқотчилари кенг кўламли тажриба ўтказиб, унинг натижасида одамдаги папиллома вируси (ОПВ) милкларнинг яллиғланиши, тишлар тушиши ва бошқа стоматологик муаммолар билан бевосита боғлиқ эканини аниқлашди.\nТадқиқот давомида 3,5 минг беморни мунтазам кузатиб борилди.\nМаълум бўлишича, одам папиллома вируси билан боғлиқ муаммолар туфайли шифокорларга икки карра кўп мурожаат қилган беморларнинг милк ва тишлари носоғлом бўлиб чиққан.\nШунингдек инсондаги папиллома вируси ва оғиз бўшлиғи саратони ўртасидаги боғлиқлик эса тиббиёт ходимларида янада кўп ташвиш уйғотди.\nОдам папиллома вируси папиллома вируслар оиласига мансуб бўлиб, ҳозирги кунгача унинг 100 га яқин тури аниқланган. Ҳар бир вирус тартиб рақами билан рақамланган бўлиб, бир-биридан ирсий ахбороти билан фарқланади. Одам папиллома вируси хавфли ўсма касалликларини келтириб чиқаришига кўра юқори, ўрта ва паст онкоген гуруҳларига ажратилади.\nтишлар милк папиллома вируси\nҚайси ичимликлар тишларга кўпроқ зиён етказади


Hyundai автомобиллар ишлаб чиқариш бўйича Қўқондаги лойиҳага 130 млн доллар инвестиция киритади - Carzone.Uz\nHyundai юк автомобилларини ишлаб чиқариш «Қўқон» эркин иқтисодий зонасида йўлга қўйилади. ЎзА хабарига кўра, ушбу мақсадларга 130 млн доллар жалб этилади. Янги ишлаб чиқариш қувватини ташкил этиш ташаббуси Жанубий Кореянинг Evergreen Motors ва Posco Daewoo компанияларига тегишли.\nАввалроқ президент Шавкат Мирзиёевнинг Сеулга ташрифи доирасида Ўзбекистон ва Жанубий Корея Hyundai автомобилларини серияли ишлаб чиқаришни йўлга қўйишга келишиб олгани хабар қилинган эди. Мавжуд маълумотларга кўра, лойиҳага киритилувчи дастлабки инвестиция миқдори 200 миллион долларни ташкил этади.\n«Қўқон» эркин иқтисодий зонаси Ўзбекистон президентининг 12 январдаги фармони билан ташкил этилган. Унинг асосий вазифалари қаторига ташқи бозорларда талаб катта бўлган ва импортнинг ўрнини босувчи, юқори қўшилган қийматли маҳсулотлар ишлаб чиқариш бўйича замонавий ишлаб чиқаришларни ташкил этиш учун хорижий ва маҳаллий инвесторларнинг тўғридан-тўғри инвестицияларини жалб этиш ва бошқалар киради.


Қиз фарзанд » Ўзбекистон янгиликлари – Zamin.uz\n27 март 2017, 16:42\nБир мадрасада дарс берадиган одоб-ахлоқли муаллима бор эди. Ёши ҳам ўтиб борар, эшигига келган совчиларига рад жавобини берар эди. Ҳамкасблари ундан:\n– Нега турмуш қурмайсиз, ахир сизда Ҳудо берган ҳусн-жамол етарли-ку? – деб сўрашса, у айтарди:\n– Шу атрофда бешта қизи бор аёл бўлган. Эри унга, агар яна қиз туғсанг, у менга керак эмас, деб таҳдид қилди. Вақти-соати етиб, аёл яна қиз туғди. Бу улуғ неъматга шукр қилиш ўрнига ота гўдакни кўтариб, кимдир олар, деб, хуфтон намозидан кейин масжид эшигини олдига ташлаб келди. Бомдодда келиб қараса гўдак жойида турганмиш, ҳеч ким олмабди. Қайтариб уйига олиб келади. Шу зайлда ота ҳар кун мурғакгина гўдакни масжид олдига ташлаб келар, лекин ҳеч ким олмасди. Етти кун шу аҳволда ўтибди. Онаизор эса Қуръон ўқиб, қизалоғидан айрилиб қолмаслигини Аллоҳдан ёлвориб сўрарди. Ота ҳам зерикиб, гўдакни қайта олиб бормай қўйди. Меҳрибон она эса гўдагидан ажраб қолмаганига жуда қувонибди. Аёл яна ҳомиладор бўлди, яна ўша хавотир… кўзи ёриди ва ниҳоят ўғил…\nШу орада катта қизи вафот этди.\nВақтлар ўтиб, аёл яна ҳомиладор бўлди, бу сафар ҳам ўғиллик бўлди. Кўп ўтмай иккинчи қизи ҳаётдан кўз юмди. Шундай қилиб, бирин-кетин яна учта ўғиллик бўлди-ю, кейинги учта қизидан ҳам айрилди. Негадир, ҳар кўзи ёриб, ўғил туғганида биттадан қизи қазо қилаверарди. Ниҳоят, бешта ўғил ва ўша олтинчи қизи қолди. Тақдир тақозоси билан, Она ҳам оламдан кўз юмди.\nОрадан бир неча йиллар ўтди, қизалоқ ҳам болалар ҳам улғайишди, ишлик, жойлик бўлишди.\n– Ўша отаси менга керак эмас деб, кўчага ташлаб келган қиз кимлигини биласизларми? Ўша менман. Турмуш қурмаганимга сабаб: отам ёлғиз, Ёши ҳам улуғ, мен унга ёрдамчи, шафёр тайинладим, ўзим ҳам унинг хизматидаман. Укаларимга келсак, улар деярли отамни зиёратига келишмайди, келса ҳам бир ойда бир, яна бири икки ойда бир марта келади халос.\nОтам менга қилган ўтмишдаги ишларига пушаймон бўлиб, кўп йиғлайди…\nЯнгиликлар » Ҳаёт тарзи » Қиз фарзанд\n19:00 Қўйнимда бир ёр-y, кўнглимда бир ёр\n15:06 Бировларнинг қалбига озор бермаслик учун донишманднинг тарбияси…


Bagdod.uz - ЧИҚИНДИХОНА ТАРТИБГА КЕЛТИРИЛДИ Бағдод тумани ҳокимлиги Ахборот хизматининг расмий билдириши\nЧИҚИНДИХОНА ТАРТИБГА КЕЛТИРИЛДИ Бағдод тумани ҳокимлиги Ахборот хизматининг расмий билдириши\n2020-09-05 13:01:24 223\nИжтимоий тармоқда “Тоза ҳудуд” деган ташкилот ишлайдими ўзи?” сарлавҳаси остида эълон қилинган хабар юзасидан Бағдод тумани ҳокимлиги Ахборот хизмати қуйидагиларни маълум қилади:\nФарғона вилояти “Тоза ҳудуд” ДУК Бағдод тумани филиали тасарруфига туман марказидан 15 км. узоқликдаги Қизилтепа массиви ҳудудидан қишлоқ хўжалигида фойдаланилмайдиган 2 гектар ер майдони ажратилган ва йиғиб олинган маиший чиқиндилар шу жойда тўпланади. Чиқиндихона темир тўсиқлар ёрдамида тўлиқ ўраб олинган, кириб-чиқиш учун алоҳида дарвоза ўрнатилган, белгиланган штат бирлиги асосида қаровуллар бириктирилган.\nАвгуст ойининг иккинчи ярми аввалида филиал тасарруфидаги бульдозер бошқарма раҳбариятининг ёзма топшириғи асосида қўшни туманга хизмат сафарига юборилган. Табиийки, махсус техника 2 ҳафта давомида хизмат сафарида бўлгани сабабли, чиқиндихонада маиший чиқиндилар тўпланиб қолган ва бу ҳолат кенг жамоатчиликнинг ҳақли эътирозларига сабаб бўлган.\nБу бўйича “Тоза ҳудуд” ДУК вилоят бошқармаси раҳбариятига зудлик билан ёзма равишда мурожаат қилинди ва 2 сентябрь куни филиал тасарруфидаги бульдозер хизмат сафаридан чақириб олиниб, чиқиндихона тартибга келтирилди.


ИНСУЛЬТ: САБАБ ВА АЛОМАТЛАР\n≡Саломатлик 18:48, 18.01.2018 ✔954\n— Отам 78 ёшда. Шифокор унга инсульт, деб ташхис қўйди. Бу касалликнинг аниқ белги ва аломатлари қандай?\nҲАВОГА БУЛУТ ЧИҚСА\n≡Саломатлик 18:48, 18.01.2018 ✔619\nнега саломатликка таъсир қилади?\n— Фасллар алмашиб, кунлар совий бошлаганда баъзи нуронийларни томир тортишиши безовта қилади. «Булут чиєдими, дарров мазам қочади», деган шикоятни ҳам кўп эшитамиз. Хўш, бунинг сабаби нима?\n≡Саломатлик 12:07, 11.01.2018 ✔1139\nКАМҚОНЛИКДА ФОЙДАЛИ МЕВА\n≡Саломатлик 12:06, 11.01.2018 ✔781\nҲар гал уйдан шаҳарга қайтаётганимда бувим: «Йўлда еб кетасан», деб майиз, жийда солиб юборади. Айтишича, улар қоринни тўқ тутармиш.\nСТОМАТИТГА ЙЎЛ ОЧМАНГ!\n≡Саломатлик 13:01, 05.01.2018 ✔769\nБолаларда кўп учрайдиган хасталик энди катталарда\n— Оғзимга тез-тез стоматит (оғиз еликиши) тошади. Баъзан бир неча ой безовта қилмайди. Кейин кутилмаганда яна пайдо бўлади. Баъзилар буни ошқозон билан боғласа, айримлар бу танада иссиқликнинг ошиб кетишидан, дейди. Стоматитнинг келиб чиқиш сабаблари нимада? Уни қандай даволаш мумкин?\nЯнги йил дастурхонида\n≡Саломатлик 14:15, 28.12.2017 ✔829\nбўкиб қолмаслик учун нималарни унутмаслик керак?\nЯнги йил байрами. Дастурхон тансиқ ноз-неъматларга лиқ тўла. Пиёла қўйгулик жой йўқ. Бундай тўкин дастурхон атрофида кўп еб қўйиб, бўкиб қолиш ҳеч гап эмас.\nХўш, Янги йил байрами зиёфатида овқатланиш меъёрига қандай амал қилиш керак? ªуйида мутахассисларнинг тавсияларини келтирамиз.\nСАРАТОНДАН САҚЛАЙДИГАН МАҲСУЛОТЛАР\n≡Саломатлик 14:14, 28.12.2017 ✔741\nСаратон касаллигига йўлиқиб қолишдан деярли ҳамма хавфсирайди. Чунки бу касалликни даволаш анча мураккаб. Тадқиқотчилар эса, касаллик хавфини камайтириш энг оқилона йўл эканини таъкидлаб, айрим табиий маҳсулотларни тавсия қилмоқда.\nҚУЛОҚНИ ҚАЧОН ТЕШСА БЎЛАДИ?\n≡Саломатлик 11:51, 21.12.2017 ✔872\n— Эгизак қизларим бор. Улар эндигина уч ойлик бўлишди. Қайнонам уларнинг қулоқларини тештириб, зирак тақмоқчи. Қизларимнинг қулоғини айни пайтда тештирсак бўладими?\nАЛДАЙДИ, КАСАЛЛИК ЧАҚИРАДИ\n≡Саломатлик 11:50, 21.12.2017 ✔627\nБугун турли кўринишдаги сақичларни дўконлару дорихоналарда истаганча харид қилиш мумкин. Айниқса, бу эрмак болаларнинг жону дили. Хўш, тинимсиз реклама қилинаётган сақич саломатликка қай даражада таъсир ўтказади?\nКАРТОШКАНИНГ ТЎҚҚИЗТА ФОЙДАЛИ ХУСУСИЯТИ\n≡Саломатлик 11:50, 21.12.2017 ✔695\nАксарият таом ва салатларимизни картошкасиз тасаввур этиш қийин. Унинг таркибида оқсил, ёғ, углеводлар, органик кислота, турли витаминлар, натрий, калий, магний, кальций, темир, фосфор, йод каби элементлар бор. Ундаги оқсилда инсон саломатлиги учун зарур аминокислоталар мавжуд.\nҚУШДАЙ ЕНГИЛ БЎЛИНГ!\n≡Саломатлик 10:59, 14.12.2017 ✔992\nЗамонавий ҳаммом — саунанинг қандай фойдали томони бор, зарари-чи?\nАбу Али ибн Сино «Тиб қонунлари» асарида ҳаммомга тушиш тана териси ёшаришини, ундаги зарарли микроблар чиқиб кетишини, нафас олиш енгиллашиб, организмга шифобахш таъсир кўрсатишини таъкидлаган. Дарҳақиқат, аждодларимиз тана озодалиги ва саломатлигини таъминлашда азалдан ҳаммомлардан фойдаланиб келган. Ҳозир эса унинг замонавий кўриниши — сауна оммалашди.\nКИПРИКЛАРИ УЗУН КОКИЛЛАРИДАН\n≡Саломатлик 10:51, 14.12.2017 ✔839\nУзун ва қалин киприкни қайси аёл истамайди дейсиз? Бунинг учун улар одатда гўзаллик салонларига мурожаат этишади. Аммо киприкни уй шароитида ҳам чиройли шаклга келтириш мумкин. Озгина вақт ва ҳафсала бўлса, кифоя.\n≡Саломатлик 12:44, 30.11.2017 ✔960\nУнга чалинмаслик учун…\nИнсон организмига қон қанчалик зарур бўлса, темир моддаси ҳам шунчалик муҳим. Аммо бугун ана шу модданинг етишмаслигидан азият чекадиганлар кўп.\nҚАЗҒОҚ БЎЛСА, ЁСТИҚНИ АЛМАШТИРИНГ...\n≡Саломатлик 12:44, 30.11.2017 ✔760\nСоғлом ва жилокор сочлар аёлга том маънода мафтункорлик бағишлайди. Шу сабаб аёлларнинг барчаси соч соғломлигига алоҳида эътибор қаратади. Аслида сочдаги муаммолар, жумладан, қазғоқ пайдо бўлиши ҳам унинг парваришидаги хатолар сабаб юзага келади.\n≡Саломатлик 12:28, 23.11.2017 ✔1365\n✔ 16  10:54, 17.05.2019\n✔ 22  10:50, 17.05.2019\n✔ 189  12:54, 25.03.2019\n✔ 382  23:25, 06.02.2019\n✔ 313  23:24, 06.02.2019


МЕРОС ҚОЛГАН УЙ-ЖОЙ МОЖАРОГА САБАБ БЎЛДИ\nЖамият 27.08.2019 196\nШаҳрисабз туманилик Қ.Имомов 1997 йилда отаси яшаётган ҳовлининг бир томонидан 2 хонали уй қуриб, кўчиб ўтган. Кейинчалик ўртадан девор тортилиб, ҳовли иккига бўлинган. Унда оиласи билан яшаб келмоқда.\nАммо отаси вафот этганидан сўнг унинг уйи яқин қариндошлар ўртасидаги можарони юзага келтиради. Бунга эса туман ҳокимининг 2017 йил 20 июндаги тегишли қарори сабаб бўлган.\nЯъни, Шаҳрисабз тумани ҳокимининг ўша қарорида марҳум Р.Имомовга тегишли 5 хонали уй-жойнинг мерос қилиб қолдириладиган умрбод эгалик қилиш ҳуқуқи эътироф этилган. Лекин бу жойда 5 хонали уй йўқ. Марҳум отага тегишли 3 хонали ҳамда унинг ёнида ўғилнинг алоҳида 2 хонали уйи бор. Агар туман ҳокимининг қарори амал қиладиган бўлса, Қ.Имомов ўз уйини даъвогар қариндошига қолдириб, чиқиб кетиши керак эди.\nШу боис у туман ҳокимининг мазкур қарорини бекор қилишни сўраб Шаҳрисабз тумани маъмурий судига мурожаат этади. Суднинг ўрганишларидан сўнг даъвогар томонидан келтирилган далиллар ўз исботини топади ва Шаҳрисабз тумани ҳокимининг 2017 йил 20 июндаги тегишли қарори ҳақиқий эмас, деб топилади.\nАммо суд қарори энди иккинчи томоннинг норозилигига сабаб бўлади. Хусусан, туман ҳокимининг қароридан манфаатдор бўлган К.Усмонова вилоят маъмурий судига апелляция шикояти киритиб, Шаҳрисабз туман маъмурий судининг 2018 йил 27 апрелдаги ҳал қилув қарорини бекор қилиш ҳамда туман ҳокимининг қарорини ўз кучида қолдиришни сўрайди.\nВилоят маъмурий суди апелляция судлов ҳайъати томонидан ҳолат ўрганилганда, ҳақиқатан ҳам Шаҳрисабз тумани ҳокимининг ишга алоқадор қарори қонун ҳужжатларига мувофиқ эмаслиги, Қ.Имомовнинг уйи алоҳида эканлиги ва унинг марҳум отаси Р.Имомов номида бўлган уй уч хонадан иборат эканлиги аниқланди.\nШунга кўра, вилоят маъмурий суди апелляция инстанциясининг қарори билан Шаҳрисабз тумани маъмурий судининг 2018 йил 27 апрелдаги қарори ўзгаришсиз, К.Усмонованинг даъвоси эса қаноатлантирилмасдан қолдирилди. Бу марҳум Р.Имомовнинг уй-жойига мерос ҳуқуқи фақат уч хонали уйга тегишли экани, Қ.Имомовнинг уйи эса ўзига қолишини англатади.


ДИН ВА ДУНЁ ОДОБЛАРИ\nОдоб масаласи Исломда ўта муҳим ўрин тутади. Муқаддас динимиз таълимотлари инсонларни чиройли хулқлар билан зийнатланишга, одоб билан юксалишга чақиради. Ёшлар ва фарзандларимизни катталарни ҳурмат қилишга ўргатиш, уларга эътиборли бўлиш, ширин сўз ва бошқа гўзал ҳислатлар эгаси қилиб тарбиялаш-бурчимиз. Бу фазилатларни уларнинг руҳига, вужудларига сингдириш зарур. Токи, ёшлар кириш-чиқишларда ёши катталарга йўл берсинлар, уловларга чиқиш ёки минишларда уларни олдинга ўтказиб юборсинлар ва жой берсинлар.Ушбу кўз илғамас кичик ҳурматлар кундалик ҳаётимизни безайди, жамиятнинг мустаҳкам ва кучли бўлишини таъминлайди. Ислом шариъати дўстликни, ҳамкорликни кучли ва гўзал даражага кўтаради. Ёши улуғлар кичикларга насиҳат тарзида тўғридан-тўғри одобга чақириши ва уларга яхшиликни тилаган ҳолда панду ўгит беришлари лозим бўлади. Тилимизда «одоб» тарзида талаффуз қилинишга одатланиб қолинган арабча «адаб» сўзи аслида яхшиликка чақиришни англатади, у «маъдаба» ўзагидан олинган. Маъдаба эса одамларни яхшиликка, маънавий зиёфатга чақиришни англатади. Одоб ҳам одамлар доимо даъват қилинадиган маънавий «маъдаба», яъни зиёфат бўлгани учун шу номни олган. Демак, одоб яхшилик демакдир. Болам , одоб сақла! Болам, одоб ўрган! Одоб омад ва хурмат чақиради. Яхши самимий дуоларга одоб эриштиради. Одобсизлик омадни хам, ҳурматни ҳам кетказади. Ҳаётга, рўзғорга файз ва баракани одоб келтиради.\nАбу Муҳаммад «Китобул Воъий» асарида: «Одоб одамларни мақталган нарсаларга чақиргани учун одоб деб номланган», дейди.\nҲазрати Умар розияллоҳу анҳу “Одоб ўрганинглар кейин таълим олинглар” дедилар: Абдуллох ибн Муборак розияллоҳу анҳу “агар менга бир кишини сифатланса у кишида аввалгию охирги илмлар бор экан аммо нафс одоби йўқ экан деб у киши билан кўришмаганим учун афсус чекмайман. Агар эшитсам бир кишини нафс одоби юксак экан деб у киши билан кўришишни орзу қиламан ва кўришмасам афсус қиламан” дедилар. Булардан илмдан одоб юқори туришлиги тушунилади. Исломда одоб масаласи ибодат даражасига кўтарилган. Шаръий одобларга амал қилган кишиларга ажр ваъда қилинган ва ибодатларни адо этишда ҳам одоблар жорий этилган.\nБарча замонларда, ҳамма ўлкаларда яхши хулкли, олийжаноб, ширинсўз, ҳалим инсонлар жамиятнинг кўрки, одамларинг аълоси бўлиб келган ва бундан кейин ҳам шундай бўлиб қолади. Айниқса, Шарқ олами бу борада бутун инсониятга ибрат-намуна бўлган. Олий хулқ соҳиби бўлмиш Пайғамбар алайхиссаломга эргашган инсонлар Яратганнинг ҳукмларига бўйсуниб, хулқларини тузатишган, яхши фазилатлар соҳиби бўлишган. Оилада, яқинлар даврасида, одамлар билан муносабатларда комил одобларини намойиш қилишган.\nҲусни хулққа (яхши, чиройли хулққа) қандай қилиб эришилади? Нима қилса инсонларнинг гултожи бўлиб, икки дунё саодати қўлга киритилади? Бу ҳақда одоб китобларимизда жуда кўп тавсия-маслаҳатлар келган:\n«Ҳамма ишларингизда тўғри бўлинг, одамларга муомалада хулқингиз чиройли бўлсин! Кичикни ҳурмат қилмаган, кексанинг қадрига етмаганлар биздан эмас».\n«Одамларга таом беринглар ва ширинсўз бўлинглар». «Яхшиликни чеҳралари очиқ, хушрўй одамлардан кутинглар». «Дин – чиройли хулқ ва ғазаб қилмасликдир».\n«Аллоҳ ва Унинг пайғамбарига севимли бўлган икки хислат бор: булар мулойимлик ва вазминликдир»\n«Одамлар билан хушмуомалада бўлинглар, уларга қаттиққўллик қилиб, беҳаё сўзламанглар».\n«Узини камтарин олиб юрувчи, ҳалол касб қилувчи, қалби пок, кўриниши ёқимли, одамларга зарар етказмайдиган, хайр-эҳсон қиладиган, беҳуда гапдан ўзини тиядиган кишилар инсонларнинг энг яхшиларидир».\nҳусни хулк асоси булган муомала одобининг айрим омиллари билан танишинг: одамлар билан муомала килишда ширинсўз, мулойим ва камтар бўлишга ҳаракат килинг.\n• Одамлар билан яхши муносабат ўрнатинг, уларга кўпол ва бехаёларча сўзлаб, дилларини оғритманг.\nИнсонларнинг энг яхшиси муросага осон келадиган, қалби соғ ортиқча гап-сўзлардан ўзини тиядиган кишилардир.\nЧиройли хулқли бўлиш учун нафсингизни жиловлай олинг. Ӯзгалардан айб-нуқсон қидирманг, бировда ёмонлик содир бўлса, яхшиликка йўйиб, сабр қилинг, бошқалар ғамини енг.\nӮзгалар билан муомала чоғида уларни ғийбат қилиш, ҳасадгўйлик, суҳбатдошини камситиб, камчилигини юзига солиш, бошқаларни менсимай, паст назар билан қараш, обрўси, бойлиги ёки мансабига қараб муомала қилиш одобсизликдир.\nЁши улуғ кишилар, устозлар, илм аҳллари билан муомалада\nуларнинг кўзига тик боқмай, гапларини жим тинглаш, саволларигагина жавоб қайтариш, амрларини сўзсиз бажариш, хизматларига шай туриш ҳам ярашиқли одобдандир.\nҲар бир нарсада динимиз кўрсатган одобга амал қилсак, аввало бу дунёмиз учун, асосийси, охиратимиз учун яхшилик касб қилган бўламиз.\n“Ғойибберди махдум” жоме


"Ҳукумат диний соҳада масъулиятсиз сиëсат юритди"\nАҚШ давлат департаментининг янги ҳисоботида ўзбек расмийларининг террорчиликка қарши кураш йўлидаги саъй-ҳаракатлари олқишланади, шу билан бирга, террорчиликка қарши кураш баҳонасида расмийларнинг диндорга ўтказаётган тазйиқи қораланади.\nАҚШ Давлат департаментининг 30 апрел куни эълон қилинган ҳисоботида Ўзбекистондаги репрессив сиёсат мамлакатда экстремистик кайфиятни авж олдираётгани қайд этилган. Шунингдек, ҳисоботда ўзбек расмийлари фаолиятидаги ижобий жиҳатлар ҳам кўрсатиб ўтилган.\nАҚШ Давлат департаменти ҳисоботида қайд этилишича, Ўзбекистон ҳукумати терроризм ва террорчи гуруҳларга қарши кескин чоралар кўрмоқда.\nШунингдек, ҳисоботда айтилишича, Ўзбекистон ҳукумати ўз чегараларини мустаҳкамлаш ва назоратни кучайтириш, ноқонуний маҳсулотлар ҳамда шубҳали шахсларнинг мамлакат ҳудудига киришининг олдини олиш борасида қатор хорижий давлатлар ва халқаро ташкилотлар билан яқиндан ҳамкорлик қилиб келмоқда.\nБироқ, ҳисоботга мувофиқ, мамлакатда қашшоқликнинг кенг ёйилгани ва ҳукуматнинг хавфсизликни таъминлаш баҳонасида олиб бораётган репрессив сиёсати мамлакатда диний экстремизмнинг авж олишига туртки бўлмоқда.\nЎзбеклар террорчини яқинда таниди\nТеррор ва терроризмнинг ўзи нима эканлигини оддий ўзбекистонликларнинг аксарияти мустақиллик йилларигача яхши билмасди. Сўнгги ўн йил ичида бу иборалар Ўзбекистон ички ва ташқи сиёсатидан муҳим ўрин олди.\n1999 йилги Тошкент портлашларидан сўнг, терроризмда айбланиб юзлаб ва Конституцион тузумга тажовузда айбланиб, минглаб одамлар қамоққа олинди.\nУндан сўнг 2004 йиллардаги портлашлар содир бўлди ва қамоққа олишлар яна давом этди.\nНорасмий маълумотларга кўра, бугун Ўзбекистон қамоқхоналарида 20 мингдан ортиқ сиёсий ва диний айбловлар билан айбланган тутқунлар бор.\nХўш, диний экстремизм ва терроризм Ўзбекистонга бугун қанчалик хавф солмоқда? Москвалик сиёсатшунос Санобар Шерматова бу саволга шундай жавоб берди:\n- Ўзбекистонга диний экстремизмнинг қанчалик хавф солаётгани даражасини белгилаш жуда қийин. Зеро, бу ҳақда аниқ расмий ижтимоий тадқиқотлар йўқ.\nБунга фақат Ўзбекистонда бўлиб ўтаётган маҳкама жараёнларига қараб бир хулоса чиқариш мумкин.\nМана яқинда “нурчилик”да айбланаётганларни суд қила бошладилар. Бундан аввал Ҳизбут-Таҳрир ва ваҳҳобийларни суд қилиш кампанияси олиб борилган эди, дейди Санобар Шерматова.\nТаҳлилчи айни пайтда “Ўзбекистонга ислом террорчилари хавф солаяпти” деган фикрларга қўшилмайди. Лекин, унга кўра, 1999, 2004 йилги портлашларда ислом экстремистларининг қўли бўлиши мумкин.\nБироқ 1999 йилги портлашларга алоқадорликда айбланиб, 12 йилга озодликдан маҳрум этилган ЎИҲ аъзоси Зайниддин Асқаров 2004 йилда хорижий журналистларга берган интервюсида бу портлашлар содир бўлишини ҳукумат билганлиги ва атайин бунга йўл қўйиб берганини гапирган эди:\n- Булар қаердан билади 16 феврал воқеасини деса¸ Баҳром Абдуллаев давлатнинг ичида ишлайдиган буларга информация бериб турган одамларимиз ҳам бор, деяпти. Қайси куни қанақа бўлади ҳаммаси. Булар ошкор эълон қилаяпти. “25 дан 16 февралга кўчирилди” деган нарсани ошкор эълон қилгандан кейин, демак, бу кутилган меҳмон даражасида бомбалар кутиб олинаяпти Тошкентда.\nОлтита машина келаяпти. Каримов келадиган пайти бу дунëга ҳам¸ ëш болага ҳам аëн - битта қуш учиб ўта олмайди у ëқ-бу ëққа. Лекин олтита машина хотиржам келиб, Вазирлар Маҳкамасининг олдида қўйилаяпти. Булар керак эмас. Мақсад буларни ушлаш эмас. Портлашни тўхтатиш ҳам эмас.\nПортлашлардан беш минут ўтар-ўтмас Ислом Каримов, Рустам Иноятов, Зокир Алматовлар майдонга етиб келишаяпти ва худди олдиндан тайëрлаб қўйилган сценарийдан хабардор бўлгандай: “Бу нарсани диний фанатиклар қилди, ким қилганини биламиз, бироз муддатдан кейин ҳаммасини топамиз”, деяпти¸ деган эди Зайниддин Асқаров.\nХўш, унда нега ҳукумат портлашларни олдиндан билган бўлса, унга ўзи йўл қўйиб берди? Бундан мақсад нима? Бу саволга сиёсатшунос Тошпўлат Йўлдошев шундай жавоб берди:\n- Мен – 2004 йилни олайлик¸ 2005 йил 13 май Андижон воқеаларини олайлик – ҳаммаси ҳукумат томонидан халқни қўрқитиш учун¸ халқни террор қилиш учун уюштирилган¸ амалга оширилган акциялар, деб ҳисоблайман. Бунга менинг мингта далилим бор. Агар кимдир мен билан баҳслашмоқчи бўлса, менда ўта сирли ҳужжатларнинг нусхаси ҳам бор, дейди Тошпўлат Йўлдошев.\n"Терактлар бўлиши ўзбек расмийлари манфаатига мос келарди"\nСиёсатшунос Камолиддин Раббимов фикрича, бу террорчилик ҳаракатларини ҳукумат олдиндан қанчалик назорат қила олиши ҳақида аниқ бир хулосани айтиш қийин. Чунки бу маълумотларни текшириш имкони мавжуд эмас. Лекин...\n- Асосийси¸ менинг ишончим комилки¸ Андижон воқеаларини ҳукумат олдиндан билар эди. Ҳукумат нима учун била туриб, бу нарсанинг олдини олмади? Назаримда, ҳукумат ўйлаб кўриб, “бунақа террористик актлар манфаатимизга тўғри келади”, деб ўйлаган бўлса керак.\n1999 ва 2004 йиллардаги портлашлар геосиëсий мақсадларни кўзлар эди.\nБиринчиси сиëсий - чунки Ўзбекистон ичкарисида тозалаш қилиш¸ демократик ва сиëсий ислоҳотларни ортга суриш ва экстремизм ҳамда терроризмга қарши бўлган курашни янги поғонага кўтариш мақсадлари кўзланган эди.\nИккинчиси геосиëсий - бу орқали Ўзбекистон терроризмдан жабр кўраëтган давлат сифатидаги халқаро терроризмга қарши коалициядаги кураш мавқеини мустаҳкамлашга ҳаракат қилди¸ дейди Камолиддин Раббимов.\nКамолиддин Раббимов фикрича, Ўзбекистон ҳукумати диний экстремизга қарши кураши билан демократик жамият шакллантиришни ўз олдига мақсад қилиб қўймаган. Аксинча...\n- Экстремизмга қарши кураш орқали демократияга йўл бермасликни мақсад қилиб қўйган, дейишимиз мумкин¸ дейди Камолиддин Раббимов.\nСиёсатшунос фикрича, ҳукумат ҳозир 20 мингдан ортиқ одамни диний айбловлар билан қамоққа ташлаган. Ана шунинг ўзи ҳукумат учун катта хавфга айланди. Зеро, бу йигирма минг одамнинг орқасида миллион-миллион одам турибди:\n- Ҳукумат диний соҳада масъулиятсиз ҳолатда сиëсат юритди. Бир сўз билан айтганда, дунëвий давлат ғояси жуда обрўсизлантирилди. Дунëвий давлатчилик ва Ислом дини ўртасида бир-бирига душманона бўлган руҳият шакллантирилди. Ҳақиқатан ҳар бир қамалган одамнинг бир қанча қариндоши бор.\nИккинчидан, қамалган шахсларнинг кўпчилиги адолатсиз қамалган. Умид қилиш керак¸ балки кейинги ҳукуматлар бу муаммони тўғрилашга ҳаракат қилар. Буни бу режимдан кутиш нотўғри бўлар эди¸ дейди Камолиддин Раббимов.


07:46 / 23.06.2020 | Sohibjon | 542\nАссалому алайкум! Денгизда балиқлар, одамлар чўкиб ўлганини, қон тўкилганини ҳар хил нарсалар тоза-нотоза нарсалар борлигини биламиз. Шу сувда чўмилса бўладими?\nعَنْ أَبِي هُرَيْرَةَ رَضِي اللهُ عَنْهُ قَالَ: سَأَلَ رَجُلٌ رَسُولَ اللهِ صَلَّى اللهُ عَلَيْهِ وَسَلَّمَ فَقَالَ: يَا رَسُولَ اللهِ، إِنَّا نَرْكَبُ الْبَحْرَ وَنَحْمِلُ مَعَنَا الْقَلِيلَ مِنَ الْمَاءِ، فَإِنْ تَوَضَّأْنَا بِهِ عَطِشْنَا أَفَنَتَوَضَّأُ بِمَاءِ الْبَحْرِ؟ فَقَالَ رَسُولُ اللهِ صَلَّى اللهُ عَلَيْهِ وَسَلَّمَ: هُوَ الطَّهُورُ مَاؤُهُ، الْحِلُّ مَيْتَتُهُ. رَوَاهُ أَصْحَابُ السُّنَنِ\n«Бир киши Расулуллоҳ соллаллоҳу алайҳи васалламдан сўради:\n«Эй Аллоҳнинг Расули, албатта, биз денгиз (кемаси)га минамиз. Ўзимиз билан озгина сув оламиз. Агар у билан таҳорат қилсак, чанқаймиз. Денгизнинг сувидан таҳорат қилаверайликми?» деди.\n«У суви пок, ўлимтиги ҳалол нарсадир», дедилар».\n«Сунан» китоблари эгалари ривоят қилганлар.\nШарҳ: Абу Ҳурайра розияллоҳу анҳу ривоят қилган бу ҳадисда Пайғамбаримиз соллаллоҳу алайҳи васаллам саволга жавоб бера туриб, денгиз сувининг ҳукми ва ўзи ўлиб қолган денгиз ҳайвонларининг ҳукмини баён қилмоқдалар.\nСаҳобаи киромларнинг иштибоҳли нарсаларни Пайғамбаримиз соллаллоҳу алайҳи васалламдан сўраш одатлари бор эди. Денгиз сафарига тез-тез чиқиб турадиган бир одам денгиз суви ила таҳорат қилса бўладими-йўқми, билгиси келди. Денгиз сувини ичиб бўлмаслигидан, унинг таъми, ранги, ҳиди бошқачароқлигидан кўнглига шубҳа тушган бўлса керак.\nУ киши ниҳоят:\n«Эй Аллоҳнинг Расули, албатта, биз денгиз (кемаси)га минамиз. Ўзимиз билан озгина сув оламиз. Агар у билан таҳорат қилсак, чанқаймиз. Денгизнинг сувидан таҳорат қилаверайликми?» деб сўради.\nСавол жуда ўринли эди. Денгизда юрган одам одатда ичимлик сувидан ва таҳорат қилинадиган сувдан узоқда бўлади. Ўзи билан олган суви эса ичишга зўрға етади. Шу билан бирга, у мусулмон, ибодат қилиши фарз. Ибодат учун эса таҳорат шарт. Шунинг учун у киши Расули Акрам соллаллоҳу алайҳи васалламдан: «Денгиз сувидан таҳорат қилса бўладими?» деб сўрамоқда.\nБу саволга Пайғамбаримиз соллаллоҳу алайҳи васаллам қисқа ва лўнда жавоб бердилар:\n«У суви пок, ўлимтиги ҳалол нарсадир», дедилар. Яъни, денгизнинг суви пок, денгиз ҳайвонларининг ўлимтиги эса ҳалолдир.\nКўриниб турибдики, Пайғамбаримиз жавобни икки ҳисса қилиб берганлар. Савол фақат денгиз суви ҳақида эди. Жавоб эса ҳам сув, ҳам ўлимтик ҳақида бўлди. Шундан келиб чиқиб, уламоларимиз саволга керагидан ҳам ортиқ жавоб бериш мумкин, деган хулоса чиқарганлар.\n1. Иштибоҳли масалаларни ҳеч тортинмай, биладиган кишилардан сўраб олиш зарурлиги.\n2. Денгиз сувининг пок эканлиги, яъни у билан таҳорат қилиш, ғусл қилиш, нопок нарса теккан жойларни ювиб ташлаш ва уни ичадиган ҳолга келтириб, истеъмол қилиш мумкинлиги.\n3. Сув ҳайвонларининг ўлимтиги ҳалоллиги. Чунки уларда қон бўлмайди. Қони бор ҳалол ҳайвонларни шаръий йўл билан сўйиш шарт. Сув ҳайвонларида қон бўлмаганлиги туфайли уларнинг ўлимтиги ҳам ҳалол бўлаверади.\nУламолар «Мазкур ҳайвонларнинг сув ичида, яъни яшаш жойида ўлиб қолганлари ҳалол бўл¬майди», деганлар. Чунки бирор зарарли нарса бўлмаса, сув ҳайвони сувда ўз ажалидан олдин ўлмаслиги аниқ.\nЛекин тириклай овланган, яъни тутиб олинган сув ҳайвони қуруқлиққа чиққач, ўлади. Ана шу ўлимтик ҳалол экан.\nШунингдек, уламолар баъзи сув ҳайвонлари, айниқса, сув чўчқаси ҳақида ихтилофлар қилишган.\n4. Берилган саволга керагидан ортиқ жавоб қайтариш яхшилиги.\nДемак, денгиз сувини поклаш учун ишлатишимиз, денгиз ҳайвонлари ўлимтигини тановул қилишимиз мумкин. (“Ҳадис ва Ҳаёт” китобидан). Валлоҳу аълам!\nШароб ичишга динимизда рухсат берилганми?\nҚизил кийим ҳақида\nКўчадаги мевали экинлар ҳақида


Фаластин раҳбарияти ЕИни¸ мухториятга бериладиган молиявий ëрдамни музлатиб қўйиш ҳақидаги қарорини қайтадан кўриб чиқишга чақирди.\n27 июн 2022, Тошкент вақти: 20:56\nБу мурожаат ЕИ ташқи ишлар вазирларининг Люксембургда ўтаëтган йиғилишига юборилди.\nЕИ Фаластин мухториятига тўғридан-тўғри бериладиган молиявий ëрдамни Ҳамас гуруҳи иқтидорга келганидан сўнг музлатиб қўйди.\nҲамас гуруҳининг Исроил давлатини тан олмаганлиги бунга сабаб қилиб кўрсатилди.\nБритания ТИВ Жек Строу гапиради:\n"Биз Фаластин ҳалқини "жазоламоқчи" эмасмиз. Айнан шунинг учун ЕИ ¸ҳусусан Британия Фаластин мухториятининг асосоий ҳомийлари бўлиб келди.\nАраб давлатлари эмас¸ балки ЕИ ва АҚШ мухториятни маблағ билан таъминлаб келди".\nАйни пайтда ЕИ Фаластин мухториятига инсонпарварлик ëрдамларини тўхтатгани йўқ.


Qalampir.uz - Дилноза Кубаева Ўзбек миллий академик драма театрида ош берди\nДилноза Кубаева Ўзбек миллий академик драма театрида ош берди\n15:00, 06.02.2016 Театр\nАлишер Навоий спектаклида Гули образини яратган Кубаева ва Қундузни ижро этган Ҳилола Тошмуҳаммедова устозлар дуосини олди.\nБироз аввалроқ Ўзбек миллий академик драма театрида “Алишер Навоий” спектакли саҳналаштирилгани ва унда актриса Дилноза Кубаева Гули ролини ижро этгани ҳақида хабар берган эдик. Кеча, 5 февраль куни Дилноза Кубаева спектаклнинг очиқ премьераси олдидан устозлар дуосини олиш мақсадида Ўзбек миллий академик драма теарида дастурхон ёзиб, ош берибди деган хабарлар қулоғимизга чалинди. Биз шу масалада актриса билан боғландик.\nДилноза Кубаева, актриса:\n— Бу хабар сизларнинг қулоғингизга қандай етиб борди? (кулиб) Спектаклда менинг дугонам Қундуз ролини ижро этган ҳамкасбим ва курсдошим Ҳилола Тошмуҳаммедова билан 14 январь – “Ватан ҳимоячилари куни”га бағишлаб театрдаги эркак санъаткорларга дастурхон ёзишни ният қилган эдик. Репетициялар, гастроллар билан бунга вақт тополмадик. Шу ниятимиз “Алишер Навоий” спектаклнинг тақдимоти арафасига тўғри келган экан... Мен ҳам Ҳилола ҳам тарихий асарларда илк бор катта ролларни ўйнаяпмиз. Тўғри, бундан аввал ҳам тарихий спектаклларда роль ижро этганмиз, лекин бу спектакллар ҳозир намойиш этилмайди. Шу сабаб ош баҳонасида устозларимизнинг дуосини олдик.\nЭслатиб ўтамиз, 6-7 февраль кунлари Ўзбек миллий академик драма театрида режиссёр Рустам Ҳамидов саҳналаштирган "Алишер Навоий" спектаклининг очиқ премьераси бўлиб ўтади.\nТеглар:Театр Алишер Навоий Спектакль\nЙПХ ходимининг қоидабузарлиги танқидга учради\nЎзбекистон ва Тожикистон Президентлари Навоий ва Жомий ҳайкалларини очиб бердилар\n12:29, 27.09.2018 1 985\nЗокиров имзо чекди! Кинотеатрлар монополиясига нуқта қўйилди...ми?\n13:07, 14.09.2018 5 731\nАнқарада Алишер Навоий ижодига бағишланган муҳим тадбир ўтказилди\n14:24, 14.03.2018 1 912\nДушанбеда Алишер Навоий ва Абдураҳмон Жомий ёдгорликлари ўрнатилади\n12:08, 06.03.2018 2 828\nЎзбекистонда илк бор ҳарбий театр ташкил этилди\n17:53, 05.03.2018 2 050\nДилноза Кубаевага жуда ихлосим баланд. Ролларни маромига етказиб, юракларни ларзага келтириш даражасида рол уйнайдилар. Албатта устозларни қолаверса кексаларнинг дуосини олиб доимо манашандай самимий касбга садоқатли бўлинг. Сизнинг ижодингизга ва оилангизга омад бахт тилайман. Соғ ва омон бўлинг.\nДуода гап куп маладес\nШифокорлар Муқаддас Холиқова ҳақида: Хавф ортда қолди\nМуқаддас Холиқованинг қизи айрим шифокорларнинг масъулиятсизлиги сабаб онасининг аҳволи оғирлашганини айтди\nСаида Раметова “Андишали келинчак” спетаклидаги ролидан воз кечди\nСаида Раметовани нима жин урди? Интернетда актрисанинг рақсга тушгани тасвирланган видео яшин тезлигида тарқалмоқда


УЕФА футбол бўйича Қрим чемпионатини ўтказишга изн берди\n22:41 / 21.05.2015\nҚрим минтақавий футбол федерацияси вакили Георгий Ильяков УЕФА футбол бўйича Қрим чемпионатини ўтказишга рухсат берганини маълум қилди.\n“УЕФА билан музокаралар ўтказилди. Бизга Крим чемпионатини ўтказишга изн берилди. Бу чемпионат УЕФА томонидан тан олинади. Чемпионатни 2015 йилнинг августида бошлашни режалаштирмоқдамиз. Чемпионатда 8 та профессионал жамоа иштирок этади.\nИюль бошида Қримга УЕФА комиссияси ташриф буюради ҳамда Қрим жамоаларининг инфратузилмавий объектларини кўздан кечиради. Регламент бўйича жамоаларда бўлиши керак бўлган ўйингоҳлар ва бошқа инфратузилмаларнинг имкониятлари ва тайёрлиги баҳоланади. Текширув ўтказилгандан кейин биз Қрим чемпионатидаги жамоаларни молиялаштириш масалаларини ҳал қилишга ўтамиз.\nБу чемпионатга “Таврия” ва “Севастополь” жамоалари автоматик равишда киритилиши аниқ. Қолган иштирокчилар ҳақида ҳозирча бирор нарса дейиш қийин”, деб айтди Ильяков.\nУЕФА 2014 йилнинг 4 декабрида Қрим клубларига Россия футбол иттифоқи номидан Россия чемпионатида иштирок этишни тақиқлаб қўйган эди.\nЖорий йилнинг 23 январида Қрим жамоалари Россиянинг иккинчи дивизиони биринчилигидан расман чиқарилиб юборилди.


Поччамни умр йўлдошим, дея олмайман” - 11 Июля 2017 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2017 » Июль » 11 » Поччамни умр йўлдошим, дея олмайман”\nПоччамни умр йўлдошим, дея олмайман”\nПоччасига турмушга чиққан қизнинг кечинмалари\nБугунги куним ҳам гап эшитишдан бошланди. Сабаби... бир қарашда оддийгина, у кийиши керак бўлган кўйлакнинг ўрнига бошқасини дазмоллаб қўйганим... Йўқ, сабаб кўйлакда эмас, беш дақиқада унинг истаганини тахт қилиб беришим мумкин, аслида ҳамма гап яраланган кўнгилларимизда... Болалар ҳам ҳойнаҳой уйғонишган бўлишса керак. Дадасининг важоҳатидан қўрқиб, хоналарида ўтиришгандир...\nЭшик қарсиллаб ёпилиши билан Мухлиса хонасидан югуриб чиқди. Деразадан ҳовлига бир қаради-да, отасининг машинаси ўт олгач, ёнимга ўтирди.\n— Хола, дадам ишга кетди, то қайтгунича сизам кета қолинг. Укамга ўзим қарайман, — ўн яшар қизча бу сўзларни дона-дона қилиб ишонч билан айтгани юрагимни баттар эзди. Унга нима деб жавоб қайтаришни билмай каловланиб турганимда, "Ойи”, деганча кўзларини ишқалаб Муслимбек бўй кўрсатди.\n— Ойимас, хола дегин! — Мухлиса энди укасига қараб қўлини ниқтаб гапирди.\nЭндигина уч ёшдан ошган жияним бу гапнинг мағзига етмай бағримга ўзини отди. Мен эса бўғзимга тиқилган йиғини ушлаб туролмадим. Қучоғимдаги уйқуси очилмаган, ҳали бу дунёнинг аччиқ ҳақиқатидан бехабар, ширингина болакайни «Болам» дея эркалай олмай, лабимни тишлаганча ўксиб-ўксиб йиғладим... Фақат йиғи аралаш бир сўзни такрорлардим: Опа, опажон...\n— Опа, опажон! Қаранг, капалак, тутиб беринг!\nХотирам қатидаги энг биринчи воқеа — опам иккимиз боғда ўйнаб юрганимизда унинг менга капалак тутиб бергани. Опам мен туғилганимда ўн ёш бўлган. Мени ўзи катта қилган. Уни ҳаммадан кўп яхши кўрардим. Келинлик либосини кийганида роса йиғлаганим, «Кетманг», дея ялинганим, мени опамдан айирган куёвни жуда ёмон кўрганим, Мухлиса — чақалоғидан қизғанганим — ҳаммаси бир пайтлари мен учун ширин хотира эди. Энди эса... ҳаёт опам билан бирга бу хотираларимни ҳам юрагимдан юлиб олгандек...\nОпам эндигина ўттизга тўлганди. Унинг яшагиси, жудаям яшагиси келарди. «Туғсам, яхши бўлиб кетарканман», дея Муслимбекни дунёга келтирди. Доим «Болаларим онасига тўймай қолаверишадими?» дея юм-юм йиғларди. Мен уни овутиш учун ҳарчанд уринмай, нураб бораётганини ҳис қилиб турардим. Бир замонлар капалаклар тутиб берган, сочларимни ўриб қўйган, боғчаю мактабга қўлимдан етаклаб олиб борган, сирдошим, меҳрибоним кундан-кун саломатлигини йўқотаётганини кўриш дилимни азобларди. Аммо унинг дардларини ололмасдим. Гоҳида «Зарнигор, синглим, сени ҳам эзиб юбордим-а? Нима қилай, ойимга йиғлолмайман, шундоқ ҳам отам иккиси адо бўлишди. Поччанг эса оғиз жуфтлашим билан мени чалғитишга уринади», дерди.\nОлти йилги оғриқлар, курашлар бир кунда тугади. Саратон бир аёл ҳаётини маҳв этди, ота-онани фарзанд доғида куйдирди, сингилни опасидан айирди, икки қоракўзни волидаси меҳридан жудо қилди, «Сен яшайсан» дея жуфтини фоний дунёга қўйиб юбормаслик учун унинг қўлларидан маҳкам ушлаган қўлларни ҳавода муаллақ қолдирди...\nТо опамнинг йил оши бўлмагунча ўлим ҳақлигини тан ололмадим. Аммо кичик жияним каби унинг шифохонадан қайтишини кутолмасдим, ҳар куни қон босими кўтарилиб кетадиган онам, пана-паналарда йиғлайдиган отамга қараб айрилиқнинг аччиғини янада тотардим.\nОпамнинг маъракалари ўтгач, у кишининг қайнонаси уйимизга серқатнов бўлиб қолди. Ота-онам қуда ҳола келиб кетгач, доим яна ҳам мунғайиб қолишарди. Мен қуда томон поччамни уйлантиришмоқчи эканлигини сезардим. Опам бу ҳақда менга охирги кунларида гапирганди. «Куним битиши аниқ. Мана, поччанг чет элларга олиб бориб ҳам даволатиб келди. Барибир, фойдаси бўлмади... Мен энди кўп яшамайман, умрим кам қолди... Ягона истагим, мендан кейин яхши аёл келсин ўрнимга», деганида унинг на кўзида ёш бор эди, на овозида титроқ. Мен эса раҳматлининг тақдирни тан олиб айтган бу гапларига чидолмай хонадан отилиб чиқиб, шифохона ҳовлисида сўзсиз кўз ёш тўккандим.\nОта-онамнинг қарорини эшитиб эса ҳовлимизнинг бурчагига бориб олдим-да, бир пайтлари опам мени учирадиган арғимчоқ боғланган дарахт ёнига тиз чўкиб, бор овозим билан «Опа, опажон» дея нидо қилиб йиғладим.\nНақ беш ой мен ҳаммани бу ниятидан қайтариш учун курашдим. Аммо яқинларимнинг бари бир сўзни дастак қилиб олганди:\n— Опанинг болаларига бегона аёл оналик қилсинми? Уларнинг бошини ўзинг силасанг, марҳуманинг руҳи шод бўларди...\nМуслимбек аввалбошдан мени «ойи» дерди. Чунки чақалоқлигидан ўзим унга қарадим, опам шифохонада муолажалар олаётганида алла ҳам айтган, қорнини ҳам тўйдирган мен эдим. Шунгами, ёшидан ошган гўдак мендан айрилгиси келмас, поччам уйига олиб кетса, яна «Ойимга бораман» деб бизникига талпинарди.\n— Ойи, жиянларим биз билан яшай қолишсин. Поччам истаган пайти келиб кўради, олиб кетади уйига. Майли, мен оила қурмасдан ҳам уларга қарашга розиман, — дедим вазиятдан чиқиш йўлини топгандек бир куни онамга.\n— Мурод ҳеч қачон болаларини бермайди. Бунинг устига, невараларим онасидан айрилгани етмагандек отасиз ўсишишини истамайман. Қизим... бу — ҳаёт, унинг синовига кўнмоқдан ўзга иложимиз йўқ... — онам менга бошқа сўз айтолмади. Мен ҳам уларга яна нимадир дея олмадим.\nОхири кўндиришди... Бир ярим йилда энг суюклиларим — опамдан ва кўнгил қўйганимдан айрилдим. Раҳматли опам доим «Тўйингда «Хайр, сингилжоним!» дея қўшиқ айтаман! Сенга ўхшаб, «Келин кўйлагингизни ечинг», дея тўполон қилмайман», деб ҳазил қиларди. Менинг тўйим ҳам бўлмади, унда меҳрибонимга қўшиқ куйлаш ҳам насиб қилмади. Бир кунда қариндош-уруғларнинг катталари жам бўлиб, поччамнинг уйига олиб бориб қўйишди.\nМана, қарийб бир йилдан бери опамнинг уйида яшаяпман. Бувиси ҳар уйимизга келганида Муслимага мени «ойи» деб чақиришини уқтиргани-уқтирган. Муслима эса то катта бўлгунича холаси бу уйда уларга қараб яшаб туради, деб ҳисоблайди. Муслимбек онасини эслолмайди, у учун ойиси менман. Поччам... мен уни турмуш ўртоғим деб ҳам атолмайман. У эса мендан опамни излайди. Тополмагач, хуноб бўлади. Бизнинг на ташқи кўринишимиз, на феъл-атворимиз ўхшаш эди. Иккимиз икки хил дунё эдик. Тағин ўртамиздаги ўн йиллик фарқ ҳам ҳар қадамда кўзга ташланади. Мен «жуфтим» дея унинг кўнглига ёқиш учун бирор ҳаракат қилишга ботина олмайман, у ҳам аёли сифатида мени қабул қилолмайди... Энг ёмони, иккимизнинг ҳам кўнглимиз ўзганинг дарди билан яраланган. У севиб уйланган опамни, мен севги нелигини англатган инсонимни қўмсайман... Аммо бу никоҳга барҳам беролмаслигимиз иккимизга-да кундек равшан. Чидашдан бошқа чорамиз йўқ... Баъзида балким у менга бироз меҳрибонроқ бўлса, кичик хатом учун ҳам жанжал ясамасдан, тушунтирса, ўргатса, кўнишим осонроқ кечармиди, деб ўйлайман. Яна ким билади дейсиз... Ота-онамга қўштирноқ ичидаги турмушимдан сўз очолмайман, улар катта қизини йўқотишгани етмагандек менинг ҳам бахтсизлигимга дош бера олишмаслиги аниқ. Сабр қилишим, курашишим лозимгини ҳам биламан. Ота-онамни куйган юрагини тирнамаслик, бағримда «Ойи» деб уйқусидан уйғонгиси келмаётган болакайни уйғотиб юбормаслик учун ҳам... Мухлиса эса ана ҳовлига чиқиб олиб, қайдандир эшитиб ёдлаб олганини айтаяпти:\n«Ёрилгин, тош ёрилгин,\nМен онамни кўрайин...»\nИчимда мен ҳам унга жўр бўламан:\nМен опамни кўрайин...»\nДардимни ким биландир бўлишгим келганидангина бу воқеаларни ҳикоя қилиб бермадим. Аслида, айтмоқчи бўлганим, бу ҳаётнинг синовлари кўп экан, инсонлардан энг оғир дамда ҳам тўғри қарор чиқара билиш талаб қилинаркан... Гоҳида биз яхши бўлади деб ўйлаганларимиз инсонни янада эзиши, бахтдан жудо қилиши мумкин экан. Шунингдек, биз ёмон деб ўйлаганларимиз ҳам бир кун яхши бўлиб қолиши ҳеч гапмас. Ҳар ҳолда мен энди шунга умид қилмоқчиман...\nКатегория: HIKOYALAR / ХИКОЯЛАР | Ko'rganlar:: 237 | Добавил: www.BePuL.NeT | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Қирғизистон 2022 йилда ҳам Туркманистондан электр энергияси импорт қилмоқчи\nАйни пайтда давлат ва вазирлик раҳбарлари даражасида 2022 йилда Туркманистондан Қирғизистонга электр энергияси импорт қилиш масаласи бўйича музокаралар олиб борилмоқда.\nБу ҳақда 3 декабрь куни Қирғизистон-Туркманистон ҳукуматлараро комиссиясининг савдо-иқтисодий, илмий-техникавий ва гуманитар ҳамкорлик бўйича бешинчи йиғилиши чоғида энергетика вазири Дўсқул Бекмурзаев маълум қилди.\nЭнергетика вазирлиги матбуот хизмати хабарига кўра, тадбир видеоконференсалоқа режимида ўтказилган, унда Бекмурзаев Қирғизистон энергетика салоҳиятини ошириш устида иш олиб борилаётганини таъкидлаган.\nШу билан бирга, у 2021 йил июнь ойида Президент Садир Жапаровнинг Туркманистонга расмий ташрифи чоғида 1 августдан бошланган электр энергияси импорти бўйича келишувга эришилганини эслатди.\nВазирнинг сўзларига кўра, Туркманистондан 2022 йилгача электр энергияси олиш бўйича яна бир келишув имзоланган. Айни пайтда давлат ва вазирлик раҳбарлари даражасида музокаралар олиб борилмоқда.\nЖорий йилда Тўқтўғул сув омборидаги сув даражаси пастлиги сабабли Қирғизистон сўнгги йиллардаги энг йирик энергетика инқирозига дуч келди.\nБу вазиятдан чиқиш учун Қирғизистон Қозоғистон ва Ўзбекистондан айирбошлаш йўли билан электр энергияси олди. Шунингдек, Туркманистондан электр энергиясини импорт қилди. Бундан ташқари, Вазирлар Маҳкамаси Россиядан электр энергиясини етказиб бериш бўйича музокаралар ҳақида маълум қилди.\n15 ноябрь куни Озодлик радиоси эфирида энергетика вазири Дўсқул Бекмурзаев Қирғизистонга электр энергияси импорти техник носозликлар туфайли тўхтатилганини айтди.


Мисрлик дзюдочи исроиллик рақибига қарши баҳсдан кейин унга ҳурматсизлик қилгани учун Олимпиададан ҳайдаб юборилган\n15:59 / 16.08.2016\nМисрлик дзюдочи Ислом ал-Шехаби Рио-2016 Олимпиадаси доирасида исроиллик Ору Сассонга қарши мағлубиятли беллашувдан кейин рақиби билан қўл бериб хайрлашмагани учун хайфсан олди ва уйига жўнатиб юборилган. Бу ҳақда Халқаро Олимпия қўмитаси сайтида маълум қилинган.\nМазкур ҳодиса 12 август куни, +100 килограмм вазн тоифасида 1/32 финалда татамига чиққан Сассон ва Шехаби ўртасидаги беллашувдан сўнг юз берганди. Учрашув исроиллик дзюдочининг ғалабаси билан якунланган, баҳс якунлангач, мисрлик спортчи дзюдода қабул қилинган таъзим ўрнига бошини секингина эгиб қўйган. Ғолиб Шехабининг олдига қўлини сиқиш учун келганида, у рақибини рад этиб, татамидан чиқиб кетганди.\nХОҚ Шехабининг бундай ҳаракати Олимпиаданинг қадриятлари сифатида муҳрланган фейр-плей ва дўстлик руҳияти принципларига мос эмаслигини маълум қилди.\nИслом ал-Шехаби Ору Сассон


“Ўзтрансгаз” заправкаларга газ етказиш давом эттирилишини ваъда қилмоқда\n15 апрел 2021, Тошкент вақти: 03:35\n“Ўзтрансгаз” АЖ Ўзбекистондаги автомобилларга газ қуйиш компрессор шохобчаларига (АГҚКШ) шартнома шартларига асосан табиий газ етказиб беришни давом эттиради. Бу ҳақда ширкат матбуот хизмати маълумот тарқатди.\nКомпаниянинг бу баёнотига ижтимоий тармоқларда мамлакатдаги ёнилғи қуйиш шохобчалари ёпилиши ва автотранспорт воситаларига газ қуйиб олиш зарурлиги тўғрисида тарқалган турли хабарлар сабаб бўлган.\nАйни пайтда “Ўзтрансгаз” Ўзбекистонда фаолият юритаётган АГҚКШлар тадбиркорларнинг мулки ҳисобланиши ва уларнинг иш фаолияти тадбиркорлар томонидан белгиланган ички қоидаларга асосан тартибга солинишини қайд этган.\nШиркат аҳолига ва тадбиркорларга қулайликларни ташкил этиш мақсадида 2020 йил 1 мартдан бошлаб Вазирлар Маҳкамасининг жорий йил 22 февралдаги баённомасига мувофиқ равишда АГТКШлар учун табиий газ етказиб беришда чекловлар олиб ташланганини урғулайди.\nКомпания ўз хабарномасида Ўзбекистон қонунчилигида ваҳима тарқатганлик учун жиноий жавобгарлик мавжудлигини ҳам эслатиб ўтган\nБу орада Тошкент шаҳар ҳокимлиги пойтахтда ёқилғи нархлари оширилмаслигини таъкидлади.\n"Ёқилғи таъминоти омборларида Тошкент шаҳри эҳтиёжининг уч ойлик миқдори ҳажмида заҳиралар мавжуд бўлиб, бензин ва дизель ёқилғиси нархлари оширилмайди", дейилади ҳокимлик хабарномасида.\nҲокимлик карантин муддати давомида автомобиль ёқилғи қуйиш шохобчаларининг узлуксиз ишлаши таъминланишини билдирган.


Польшадаги парламент сайловида еврозонага киришга қарши бўлган консерватив партия ғалаба қозонди\n19:38 / 26.10.2015\nБу ҳақда IPSOS компанияси ўтказган экзит-полл натижаларида маълум қилинган. Улар бу ҳақдага маълумотларни Варшавада сайлов участкалари ёпилгандан кейиноқ эълон қилган.\nПольшаликлар парламент қуйи палатаси – сеймга 460 нафар депутат ва юқори палатасига 100 нафар сенаторни сайлашган. Сейм депутатлари партия рўйхати бўйича, сенаторлар эса бир мандатли округлар бўйича сайланади.\nСўров натижаларига кўра, Ярослав Качиньский раҳбарлигидаги Польшанинг евроҳудудга киришига қарши бўлган “Ҳуқуқ ва адолат” партияси учун 39,1 фоиз овоз берилган, кейинги ўриндаги бош вазир Копач бошчилигидаги “Фуқаро платформаси” либерал партияси 23,4 фоиз овоз олган.\nУчинчи ўринда Павл Кукиз бошчилигидаги рок мусиқачиларининг Kukiz'15 партиясига сайловчиларнинг 9 фоизи овоз берган.\nСеймга шунингдек, “Замонавий Польша” — 7,1 фоиз, Польша деҳқонлар партияси 5,2 фоиз овоз олиб киришга муваффақ бўлган. Қолган партиялар эса етарли воз йиға олмагани боис парламентга кира олмаган.\nҚайд этиш керакки, Качинский Венгрия бош вазири Виктор Орбаннинг ҳаммаслаги ҳисобланади. У Яқин Шарқдан келувчи муҳожирлар Европа маданиятига катта хавф солмоқда, деган фикрда. Бироз олдинроқ, маҳаллий матбуотда уни ирқчиликни авж олдиришда айблаб чиқишганди. Бунга у қочқинлар томонидан Польшага янги касалликлар кириб келаётгани борасидаги тахмини билан чиққани сабаб бўлган.\n25 октябрь куни Польша шимолидаги сайлов участкасида ёнғин содир бўлгани хабар қилинганди.


Набий соллаллоҳу алайҳи васалламга эргашиш сабаблари (Шамоилул Мустафо) — KUKALDOSH.UZ\n15.03.2018 / - Ислом тарихи, Янгиликлар\nВаҳий орқали нозил қилингаан охирги рисолат асоси Ислом рисолати бўлиб, у бу дунё ва охират ҳаётини ислоҳ этиш йўли кўрсатиб туради. Маданий тараққиёт ва юксалиш асослари кўп. Улар шон-шуҳрат, маданият ва фаровон турмуш тарзини барпо этишнинг юксак шаклларидир. Мусулмон уммати бу омиллар аҳамиятини теран англаб, Роббиси шариати ва Қуръон карим кўрсатмаларини маҳкам тутишади. Аллоҳ таоло тақводор мўминлар ҳақида:\n«Улар ўз ҳузурларидаги Таврот ва Инжилда ёзилган ҳолида топиладиган, уларни яхшиликка буюриб, ёмонликдан қайтарадиган, уларга покиза нарсаларни ҳалол қилиб, нопок нарсаларни ҳаром қиладиган, устларидаги юкни енгиллатиб, кишанларни ечадиган саводсиз Набий, Пайғамбарга эргашурлар. Бас, унга имон келтириб, ёрдам бериб ва уни қўллаб-қувватлаган ҳамда унга нозил бўлган нурга эргашганлар – ана ўшалар нажот топгувчилардир», деди. Сен: «Эй одамлар, албатта, мен сизларнинг барчангизга, осмонлару ернинг мулки Уники бўлган, Ундан ўзга илоҳ йўқ бўлган ва тирилтириб ўлдирадиган Аллоҳнинг Пайғамбаридирман. Бас, Аллоҳга ҳамда Унинг Аллоҳ ва Унинг калималарига имон келтирадиган саводсиз Набийсига иймон келтиринг. Ва унга эргашинг, шоядки, ҳидоят топсангиз», деб айт». \nМазкур оятдан Набий алайҳиссаломнинг дастлабки сифатлари росуллик ва набийлик эканини билиб олиш мумкин. Яъни, у зот нубувват ва рисолат мартабасини ўзларида жамлаганлар. Бундан у зот фойда олиш билан фойда беришни, саодат аҳлининг энг олий мақоми саналган шахсий камолотга эришиш баробарида бошқаларни ҳам камол топтириш мақомларини бирлаштирганлари маълум бўлади. Аллоҳ таоло Росулуллоҳ соллаллоҳу алайҳи васалламни «уммий» – саводсиз дейиш орқали олдиндан ўқиш-ёзишни билмаслигини айтиб, шу орқали у зотнинг барча илм-маърифати ёлғиз Аллоҳ таолонинг ҳузуридан эканига ишора этади. Ушбу Ислом рисолати яхшиликка буюриш, бундан мақсад гўзал хулқ, яхши хислатларга ундаш ва ёмонликдан қайтариш, яъни, шариат, урф, анъана ва ақлга кўра, ёмон деб қаралган бемаъни ишлардан қайтариш, пок ва тоза нарсаларни ҳалол қилиш, ифлос (зарарли, истеъмоли таъқиқланган) нарсаларни ҳаром қилиш, у зотга эргашувчилардан турли оғир ибодатлар, бездирадиган мажбуриятларни соқит қилиш кабиларни ўз ичига олади ва у зотга эргашганларгина абадий раҳматга эришади. Пайғамбаримизнинг рисолатлари бутун дунё учун умумий бўлиб, бу умумийлик барча инсонларни ва жинларни ҳам ўз ичига қамраб олади. Росулуллоҳ алайҳиссаломдан олдинги-ю кейинги пайғамбарлар фақат у зотгагина эргашишлари мумкин, холос. Росулуллоҳ соллаллоҳу алайҳи васаллам: «Агар ораларингизда Мусо тирик бўлганида у ҳам фақат менга эргашган бўлар эди», дедилар. Яъни, бу билан Мусо алайҳиссалом ва бошқалар, ҳатто Исо Масиҳ каби улуғ пайғамбарлар ҳам рисолатим ва шариатимга иймон келтиришда менинг издошларим бўлишар эди, демоқчилар. Ислом рисолатининг шу каби буюк ва абадий қоидалари борки, унга кўра Росулуллоҳ соллаллоҳу алайҳи васалламга эргашувчилар қолган пайғамбарларнинг издошларига қараганда ҳақли равишда кўпчиликни ташкил этади. Имом Бухорий ва Имом Муслим Абу Ҳурайра розияллоҳу анҳудан ривоят қилган ҳадисда Росулуллоҳ соллаллоҳу алайҳи васаллам:\n«Бирор бир Пайғамбар йўқки, уларга берилган мўжизаларнинг ўхшашларига инсонлар иймон келтирмаган бўлса. Менга берилган мўжиза Аллоҳнинг менга ваҳий қилган ваҳийсидир. Қиёмат куни улар орасида эргашувчиси энг кўпи мен бўлишимни умид қиламан», деганлар.\nБошқа шариат ва умматлар билан қиёслаб кўрилса, Пайғамбаримиз Муҳаммад соллаллоҳу алайҳи васаллам рисолатларининг энг муҳим ва асосий хусусиятларидан бири васатия – мўьтадиллик ҳисобланади. Аллоҳ таоло: «Шунингдек, сизларни одамлар устидан гувоҳ бўлишингиз ва Пайғамбар сизларнинг устингиздан гувоҳ бўлиши учун ўрта миллат қилдик», дейди. Абул Ҳасан Қобисий роҳматуллоҳи алайҳ бу оят ҳақидаги фикрини шундай келтиради: «Аллоҳ таоло бу оятда Пайғамбаримиз соллаллоҳу алайҳи васаллам ва умматларининг фазлини баён қилиб берди. «Шунингдек ҳар бир умматдан бир гувоҳ келтириб, сени уларнинг ҳаммасига гувоҳ қилиб келтирган чоғимизда ҳол қандоқ бўлур?» оятида ҳам ана шу маъно ўз ифодасини топган. Биринчи оят Ислом умматининг адолатга риоя этиши билан ажралиб туришини ва умматларнинг энг яхшиси эканини таъкидлаб ўтади. Бунинг умумий маъноси қуйидагича: Сизларни ҳидоят қилдик ва энг яхши, одил умматга айлантирдик. Бошқа умматлардан афзал қилиб, хосладик. Сизлар Пайғамбарларга умматлари олдида гувоҳликка ўтасиз. Росулуллоҳ эса сизларнинг ростгўй эканингиз тўғрисида гувоҳлик беради. Иккинчи оятнинг мазмуни қуйидагича: қачонки, Аллоҳ таоло ҳар бир умматдан ўз умматига гувоҳ бўладиган пайғамбарни ҳозир қилса, қавмларига рисолатларини қай тариқа етказганларини исботлаш учун Муҳаммад алайҳиссаломни гувоҳ қилиб келтиради. Бундан ташқари, у зот ўз умматлари орасидаги солиҳлар ва авлиёларнинг ростгўйликларига ҳам гувоҳлик берадилар. Солиҳ ва авлиё зотлар ёлғончига чиқарувчи умматларга қарши пайғамбарларни ёқлаб, илоҳий рисолатни тўла-тўкис етказганларига ҳам гувоҳ қилинадилар. Пайғамбаримиз алайҳиссалом Аллоҳ таолонинг:\n«Иймон келтирганларга Роббилари ҳузурида улар учун собитқадамлик борлигининг хушхабарини бер», деган сўзига биноан умматлари ичидан солиҳ зотларни шафоат қиладилар ва бу шафоатлари ижобат этилади. Қатода, Ҳасан Басрий ва Зайд ибн Аслам мазкур оятдаги «улар учун собитқадамлик» маъносидаги иборани Робби ҳузурида Пайғамбаримизнинг уларни шафоат қилишлари, деб шарҳлайди. Муҳаммад соллаллоҳу алайҳи васаллам содиқ ва сиддиқ зотлар имоми, пешвоси, эргаштирувчиси, катта шафоат ва бошқа ҳолатларда барча сўраганлари ижобат этиладиган, шафоати мақбул пайғамбардир. Бу фазилатлар Муҳаммад Мустафо соллаллоҳу алайҳи васаллам вафотларидан кейин пайғамбарлар ичида ўрнак олиш, эргашиш, шариат йўлини тутиб, изидан боришга, Яратганнинг ҳузуридан келтирган ҳар бир амр ва хитобга амал қилишга энг ҳақлисига айлантиради. Аллоҳ таоло Росулимизни умматлари номидан энг яхши мукофотлар билан мукофотласин!\n Аъроф сураси, 157-158-оятлар.\n Имом Аҳмад «Муснад»ида келтирган.\n Юнус сураси, 2-оят.


Ўзбекистон 11:00 / 20.02.2020 35348\n19 февраль куни Нурафшон шаҳрида – вилоят ҳокимлиги мажлислар залида Ўзбекистон Республикаси Президентининг маслаҳатчиси Шерзод Кудбиев, Бош вазирнинг биринчи ўринбосари Очилбой Раматов, Бош вазир ўринбосари Жамшид Қўчқоров иштирокида йиғилиш ўтказилди.\nЙиғилишда давлат раҳбарининг Тошкент вилоятига ўтган йил июнь ойида қилган ташрифида берилган топшириқларнинг ижросини бориши, ҳудудни 2020 йилда ижтимоий-иқтисодий ривожлантиришнинг долзарб масалалари танқидий-таҳлилий муҳокама қилинди.\nКун тартибидаги масалалар бўйича дастлаб Президент маслаҳатчиси Шерзод Кудбиев сўзга чиқиб, давлат ҳокимияти органлари раҳбарлари, энг аввало, халқ ишончи ва меҳрини қозониши шартлиги, бу – уларнинг фаолиятига баҳо беришнинг энг асосий мезони эканини таъкидлади. Президент маслаҳатчиси, шунингдек, топшириқлар натижадорлиги бўйича бошқа устивор жиҳатларга алоҳида тўхталди.\nЙиғилишда ташкилий масала кўрилди – Тошкент вилояти ҳокимига иккита янги ўринбосар; Тошкент вилояти Маҳалла ва оилани қўллаб-қувватлаш бошқармаси бошлиғи, унинг ўринбосарлари тайинланди.\nТошкент вилояти ҳокимига янги ўринбосарлар тайинланди\nКун тартибидаги масалалар бўйича Бош вазирнинг биринчи ўринбосари Очилбой Раматов нутқ сўзлади. У давлат раҳбари томонидан берилган топшириқ ва вазифаларнинг ижроси юзасидан ҳудудлар кесимида фикр билдирди. Вилоятнинг маъмурий маркази – Нурафшон шаҳрини замонавий шаҳарсозлик андозаларига мос равишда барпо этишда йўл қўйилаётган камчиликлар, сусткашликлар, уларнинг сабаблари юзасидан ўз мулоҳазаларини баён қилди.\n«Яқин истиқболда Нурафшон шаҳрига метро қатнови йўлга қўйилади. Шунингдек, инфраструктурани ривожлантириш масалалари бўйича айни пайтда вилоят ҳокимлиги билан қатъий иш олиб бораяпмиз. Ичимлик суви, йўл қурилиши, коммуникация ва канализация тармоқларини қуриш бўйича катта ҳажмдаги ишлар жадал давом этмоқда», дея Очилбой Раматовнинг сўзларини келтирмоқда Тошкент вилояти ҳокимлиги матбуот хизмати.\nШунингдек, Бош вазир ўринбосари Жамшид Қўчқоров сўз олиб, Ўзбекистон миллий иқтисодиётида Тошкент вилоятининг тутган алоҳида ўрни, нуфузи бўйича фикр билдирди.\n«Ҳеч бир муболағасиз айтиш керакки, мамлакатимизнинг миллий иқтисодиёти – Тошкент вилояти иқтисодиётининг ривожланишида акс этади. Шу пайтгача давлатимиз раҳбарининг топшириғи ва кўрсатмалари билан амалга оширилган ишларнинг мароми ҳудуд потенциалига нисбатан олганда қониқарли деб бўлмайди. Янги тайинланган раҳбарлар вилоят ҳокими атрофида маҳкам жипслашиб, ишни ташкил қилса, ўйлайманки, натижа янада юксакроқ бўлади», деди у.\nКун тартибидаги масалалар бўйича Тошкент вилояти ҳокими Рустам Холматов фикр билдириб, ҳудудда қонун устуворлиги, Президент қарор ва фармонлари, топшириқларини сўзсиз ижро этиш бўйича амалга оширилаётган ишлар тўғрисида гапирди.\n«Президент маслаҳатчиси, Бош вазир ўринбосарлари, янги ташкил этилган вазирлик раҳбарининг вилоятимизга ташриф буюриб, ҳудудда амалга оширилаётган ишларга алоҳида эътибор, муносиб баҳо бераётгани, вилоят ҳокимлиги мамлакатимиз миқёсида энг етук ижрочи кадрлар билан кучайтирилгани айни муддао бўлди. Биз Ватан, давлат раҳбари, эл-юрт олдида тўла масъулиятни ўз зиммамизга олиб, вилоятни республикамиздаги энг ривожланган ҳудудга айлантириш бўйича бор куч ва имкониятимизни сафарбар этамиз», деган вилоят ҳокими.\nТуркманистонда «коронавирус» сўзини тилга олиш тақиқланди\nКарантиндан чиққан фуқаролар, 17 нафарга ошган беморлар, янги аъзога эга бўлган НАТО ва куннинг бошқа хабарлари\nФото: Андижонда карантинга олинган 35 киши уйларига қайтди\nАлишер Усмонов Ўзбекистонда коронавирусга қарши кураш учун 20 млн доллар ажратди\nКарантин тугашини нишонлаган шифокорлар, коронавирусдан соғайган яна бир бемор, Хитойдан сотиб олинган тестлар ва куннинг бошқа хабарлари


Ҳеч қачон Ўзбекистоннинг ривожланишига, ўзгаришига умид қилманглар… « Ўзбекистон Халқ Ҳаракати\nҲеч қачон Ўзбекистоннинг ривожланишига, ўзгаришига умид қилманглар…\nҲеч қачон Ўзбекистоннинг ривожланишига, ўзгаришига умид қилманглар. Чунки ҳар қадамда буни хоҳламайдиганлар, қўлида халқни бошқариш рулини ушлаб турганлар бор, аммо буни сезмайдиганга, билмайдиганга олиб ўтирар экансиз қандай ўзгариш бўлсин?\nХалқ шунчалар лоқайдми? Шунчалар қўрқоқ бўлиб кетдикми?\nМен қишлоққа келганимга 5 кун бўлди. Свет ҳар куни паст ёнганлигидан ўтин ёқиб ўтирибмиз. 4 ноябрь куни қишлоқда бир оилани уйи хонадон эгалари айби билан ёниб кетди. Шу сабабли ҳар куни қишлоқни комиссия босган.\nБугун 7 ноябрдан светлар ўчмаяпти, газлар шундай баланд ёняпти-ки, мазза қилиб ўтирибмиз. Газ яхшилигидан ҳаммомларни иситиб чўмилиб олдик. Бўларкан у, бор экан ку, газлар, сувлар, имкониятлар…\nТекширишган комиссия камчиликларни кўрмай яхши деб кетар энди? Демак вақтинча бўлса ҳам кимнидир уйи ёниши керак экан газлар, светлар ёниши учун..\nЖуда қизиққанларга адрес – Фарғона вилояти, Ўзбекистон тумани, Қумбосди қишлоғи. Одамларни нима қилиш керак-а? Ўша виждонсиз маҳалла комитети раиси, мутасаддилар қандай виждон билан ишламоқда, кимни алдамоқда? Унинг ўрнига 3 ойгина қишда свет ва газни бериб, қарилар ва чақолоқларни ўйлаб савоб қилса бўлмайдими? Бундай ўйинлар қачон тугайди?


Парижда Украина шарқидаги вазиятни тартибга солиш бўйича “норманд тўртлиги” етакчиларининг музокаралари бошланди. Франция президенти Эмманюэль Макрон, Россия президенти Владимир Путин, Германия канцлери Ангела Меркель ва Украина президенти Владимир Зеленский иштирокидаги учрашув Елисей саройининг Мюрат залида бўлиб ўтмоқда.\nУчрашув белгилангандан 1,5 соатлик ушланиш билан бошланган. Путин ва Зеленский стол атрофида бир-бирларига қарама-қарши томондан жой олишган.\nМузокаралар олдидан етакчилар ўртасида бир қатор икки томонлама учрашувлар бўлиб ўтган. Путин ва Зеленский Меркель ва Макрон билан навбати билан суҳбатлашишган.\nУчрашувга 3 соат вақт ажратилган, сўнгра унинг якунларига бағишланган матбуот анжуман бўлиб ўтади.\nМатбуот анжумандан сўнг Россия ва Украина президентлари алоҳида учрашув ўтказадилар. Бу уларнинг илк юзма-юз учрашуви бўлади.\nУчрашув матбуот учун ёпиқ ҳолда ўтмоқда. Макрон ва Зеленский илк бор бундай учрашувда иштирок этишмоқда.\nУчрашув ўтаётган залда 2015 йил 2 октябрда “норманд тўртлиги”нинг аввалги музокараларидан бири ўтказилган. Ўша учрашувда Путин ва Меркелдан ташқари, Франция ва Украинанинг ўшандаги президентлари Франсуа Олланд ва Пётр Порошенко иштирок этган.\nДонбассдаги ихтилофни тинчлик билан тартибга солиш негизида Минск келишувлари ётади. Улар ўт очишни тўхтатиш, қуролни олиб кетиш, афв этиш, иқтисодий алоқаларни тиклаш, Украинада Донецк ва Луганск вилоятларининг алоҳида мақомини ҳисобга олган ҳолда марказсизлаштириш бўйича чуқур конституциявий ислоҳотлар ўтказилишини кўзда тутади.\n“Норманд тўртлиги”нинг аввалги саммити 3 йил аввал, 2016 йил 19 октябрда Берлинда бўлиб ўтганди. Ўша саммит якунларига кўра, 4 давлат ташқи ишлар вазирликларига Минск келишувларини бажариш бўйича йўл харитасини ишлаб чиқиш вазифаси топширилганди.


Тошкентда Гийлоний билан 'терроризм масаласи ҳам мубоҳаса этилади' - BBC O'zbek\nТошкентда Гийлоний билан 'терроризм масаласи ҳам мубоҳаса этилади'\nImage caption Тошкентда Гийлонийни Бош вазир Шавкат Мирзиёев кутиб олган.\nПокистон Бош вазири Юсуф Ризо Гийлоний Ўзбекистонга икки кунлик сафарини бошлади. Тошкентда уни Бош вазир Шавкат Мирзиёев кутиб олган. Ўзбекистонга жўнаб кетиш олдидан мухбирларга гапирган Бош вазир Гийлонийга кўра, расмий сафардан мақсад икки мамлакат ўртасидаги кўп асрлик муносабатларни қайта жонлантиришдир. Ўзбекистон мустақилликка эришганидан сўнг Покистон билан иқтисодий ва тижорий алоқалар жонланган, лекин бир оз ўтиб, яна пасайгани кузатилганди. Биз Марказий Осиё билан алоқаларни кузатиб келувчи Покистонда чоп этиладиган Доун газетаси мухбири Иттишам Ул Ҳақдан Бош вазир сафари ҳақида сўрадик:\nИттишам Ул Ҳақ: Покистон расмийлари сафардан асосий мақсадларни икки томонлама тижорат, иқтисодий ва сиёсий алоқаларни мустаҳакамлаш, дея тақдим қилишмоқда. Покистон Марказий Осиё давлатлари билан яхши муносабатлар ўрнатишга интилмоқда. Бу Бош вазир Гийлонийнинг Ўзбекистонга биринчи сафаридир. Лекин, юқорида айтилган мақсадлар билан бирга минтақадаги терроризм хавфини муҳокама қилиш ҳам кун тартибидан ўрин олган. Покистон бу масалада халқаро ҳамжамият билан ҳамкорлик қилиб келмоқда ва Ўзбекистон томони билан кўриб чиқиладиган мавзулар орасида ҳам бу асосийларидан бири бўлади. Биласизки, Покистонда баъзи маълумотларга кўра юзлаб, бошқа маълумотларга кўра эса, минглаб ўзбек жангарилари борлиги айтилади. Покистонда қачон жангарилар ҳақида гап кетса, толиблар билан бирга фаолият олиб бораётган ўзбек жангарилари масаласи ҳам чиқиб келади.\nБи-би-си: Икки томон бу масалани муҳокама қилган вақтлари мавқеълари қандай? Фикрлар бир ердан чиқадими ёки бир-бирларини айблаш ҳоллари ҳам борми?\nИттишам Ул Ҳақ: Ижобий томони шуки, иккала томоннинг ҳам бу борада фикри ўхшаш ва улар буни умумий хавф сифатида кўрадилар. Иккала томон ҳам бу каби амалларга хоҳ Ўзбекистонда бўлсин, хоҳ Покистонда алоҳида шахслар ва алоҳида ташкилотлар қўл ураётганлиги ҳақида ҳамфикрлар. Яъни, айтмоқчи бўлганим, бу масалада икки ўртада ишончсизлик йўқ. Хабарларга кўра, бу амалиётларга қарши курашни расмийлаштириш йўлида бирон ҳужжат имзолаш ҳам назарда тутилган.\nБи-би-си: Покистон Бош вазири сафари кун тартибида иқтисодий-тижорий масалалар устунроқми ё-да, террорчилик ва жангарилар масаласими?\nИттишам Ул Ҳақ: Менимча, бу икки масала ҳам кун тартибида юқори ўринда. Покистон минтақа билан иқтисодий алоқаларни ривожлантириш йўлида бирон стратегия ишлаб чиқишга уринмоқда. Лекин, терроризм масаласи ҳам ўта муҳим. Покистон учун бу жуда катта муаммолар туғдирмоқда. Маълумотларга кўра, 11 - сентябр ҳужумларидан сўнг, Покистон 46 миллиард доллар йўқотган. Сармоядорлар келмай қўйишган. Покистон Бош вазирига шахсий ишбилармонлар ҳам ҳамроҳлик қилмоқдалар, улар Ўзбекистондаги бизнес вакиллари билан учрашиб, алоқалар ўрнатишга ҳаракат қиладилар.\nБи-би-си: Яқинда ўзбек томони Тожикистон ва Қирғизистондан Покистонга электр энергиясини етказишни кўзда тутган лойиҳага норозилик билдиргани ҳақида хабарлар чиққанди, бу каби ҳолат икки томон муносабатларига не қадар таъсир қилади, деб ўйлайсиз?\nИттишам Ул Ҳақ: Мен бу ҳолат муносабатларга катта таъсир кўрсатади, деб ўйламайман. Албатта, Покистон энергияга муҳтож давлат. Бу борада ҳамма Марказий Осиё давлатлари ва Яқин Шарқ билан ҳам ҳамкорлик ўрнатишга ҳаракат қилиб келмоқда. Ўзбекистон бу соҳада ҳамкорлик қилиши мумкин бўлган давлатлардан биридир. Ўзбекистоннинг норозилиги дипломатик қонун-қоидалар доирасида билдирилди, деб ишонаман.\nБи-би-си: Лекин, Покистон Тожикистон ва Қирғизистон билан энергия соҳасида бирон битимларга эришишдан аввал Ўзбекистон норозилигини инобатга олади, деб ўйлайсизми?\nИттишам Ул Ҳақ: Албатта, менимча сафар шундай режаланганки, агарда Ўзбекистон томонининг бирон норозилиги ё-да, шикоятлари бўлса, Покистон ҳукумати, албатта, уларга қулоқ тутиб, кўриб чиқишга тайёр. Фикримча, икки томон алоқаларни кенгайтириш йўлида умумий бир мавқеъни ишлаб чиқиш йўлида ҳаракат қиладилар.